tripathysagar/odia_wiki huggingface dataset:
ଧର୍ମାନନ୍ଦ ବେହେରା  (ଜନ୍ମ: ୧୯ ମଇ ୧୯୪୯) ଜଣେ ଓଡ଼ିଆ ରାଜନୀତିଜ୍ଞ  । ଧର୍ମାନନ୍ଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଚୌଦ୍ୱାର-କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଧର୍ମାନନ୍ଦ ବେହେରା ୧୯୪୯ ମସିହାର ମଇ ମାସ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଜ କିଶୋର ବେହେରା ଏବଂ ପତ୍ନୀଙ୍କ ନାମ ପାର୍ବତୀ ବେହେରା । ଧର୍ମାନନ୍ଦଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ । ରାଜନୈତିକ ଜୀବନ ଧର୍ମାନନ୍ଦ ବେହେରା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ରାମକୃଷ୍ଣ ମଠ ସ୍ୱାମୀ ବିବେକାନନ୍ଦଙ୍କଦ୍ୱାରା ସ୍ଥାପିତ ଏକ ଭାରତୀୟ ସନ୍ୟାସୀ ସଂଘ । ଏହାର ମୁଖ୍ୟାଳୟ କଲିକତା ନିକଟବର୍ତ୍ତୀ ବେଲୁଡଠାରେ ଅବସ୍ଥିତ । ସ୍ଥାପନା କଲିକତାର ବରାହନଗରର ଏକ ପରିତ୍ୟକ୍ତ ଭଗ୍ନ ଗୃହରେ ଏହା ପ୍ରଥମେ ଆରମ୍ଭ ହୋଇଥିଲା । ପରେ ଏହା ଆଲାମବଜାରକୁ ସ୍ଥାନାନ୍ତରିତ ହୋଇଥିଲା । ପାଶ୍ଛାତ୍ୟ ଅନୁରାଗୀମାନଙ୍କର ଆର୍ଥିକ ସହାୟତାଦ୍ୱାରା ଗଙ୍ଗା ନଦୀର ପଶ୍ଚିମ କୂଳରେ ବେଲୁଡଠାରେ ଏକ ବଡ଼ ଜମି ଅଧିଗ୍ରହଣ କରାଗଲା ଓ ଏହି ମଠକୁ ଏଠାରେ ୧୮୯୯ ଜାନୁଆରୀ ୨ ତାରିଖରେ ସ୍ଥାନାନ୍ତରିତ କରାଗଲା ।
ଗ୍ରେଗୋରୀ ପାଞ୍ଜି ଅନୁସାରେ ୧୩ ଅଗଷ୍ଟ ବର୍ଷର ୨୨୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୨୬ତମ  । ବର୍ଷ ଶେଷ ହେବା ପାଇଁ ଆଉ ୧୪୦ ଦିନ ବାକି ଅଛି ।
ଉପାଦାନ ଆଳୁ - ୫-୬ଟି ତେଲ - ଆବଶ୍ୟକତା ଅନୁସାରେ ଲୁଣ - ଆବଶ୍ୟକତା ଅନୁସାରେ ହଳଦୀ - ୧ ଚାମଚ ପଞ୍ଚଫୁଟଣ - ଆବଶ୍ୟକତା ଅନୁସାରେ ଶୁଖିଲା ଲଙ୍କା -୨ରୁ ୩ଟି ପିଆଜରସୁଣ ବଟା ତିଆରି ପ୍ରଣାଳୀ ପ୍ରଥମେ ଆଳୁ ଗୁଡ଼ିକୁ ଭଲ ଭାବରେ ଧୋଇ ତାକୁ ସିଜାଇ ଦିଅନ୍ତୁ। ତାପରେ କରେଇ ବସାଇ ସେଥିରେ 1ରୁ 2 ଚାମୁଚ୍ ତେଲ ପକାଇ ଟିକିଏ ଜୀରା,ତେଜପତ୍ର ପକାଇ ମସଲା (ଅଦା,ରସୁଣ,ପିଆଜ ବଟା) ପକାଇ ଖରଡ଼ନ୍ଠୁ । ତାପରେ ସେଥିରେ ଆବଶ୍ୟକ ଅନୁସାରେ ଲୁଣ ପକାଇ ସିଜା ଯାଇଥିବା ଆଳୁକୁ ଛୋଟ ଛୋଟ କରି କାଟି ସେଥିରେ ପକାନ୍ତୁ ଏବଂ ପାଣି ଦେଇ କିଛି ସମୟ ଫୁଟାନ୍ତୁ।ଏବେ ଏହା ପ୍ଲେଟରେ କାଢି ପରସନ୍ତୁ।
ମେରି ପୁନେନ ଲୁକୋଜ ଜଣେ ଭାରତୀୟ ସ୍ତ୍ରୀ ଓ ପ୍ରସୂତି ରୋଗ ବିଶେଷଜ୍ଞ ଏବଂ ଭାରତର ପ୍ରଥମ ମହିଳା ସର୍ଜନ ଜେନେରାଲ ଥିଲେ ।
ନନ୍ଦନ ୧୯୯୮ରେ ମୁକ୍ତିଲାଭ କରିଥିବା ଏକ ଓଡ଼ିଆ ଚଳଚ୍ଚିତ୍ର । ଅପୂର୍ବ କିଶୋର ବୀର ଏହି ଚଳଚ୍ଚିତ୍ରର କାହାଣୀ ଲେଖିଥିଲି ଓ ନିର୍ଦ୍ଦେଶନା କରିଥିଲେ । ୧୯୯୯ ମସିହାରେ ଏହି ଚଳଚ୍ଚିତ୍ରଟି, ଶ୍ରେଷ୍ଠ ଓଡ଼ିଆ ଚଳଚ୍ଚିତ୍ର ଭାବେ ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲା । ସୌଭାଗ୍ୟ ଚନ୍ଦନ ଶତପଥୀ ମୁଖ୍ୟ ଚଳଚ୍ଚିତ୍ର ଚନ୍ଦନ ଭୂମିକାର ଅଭିନୟ କରିଥିଲେ । କାହାଣୀ ଚଳଚ୍ଚିତ୍ରର ମୁଖ୍ୟ ନାୟକ ନନ୍ଦନ ନାମକ ଏକ ୧୨ବର୍ଷର ବାଳକ । ନନ୍ଦନର ଏକ ଖେଳନା କାର ପାଇବାର ଇଚ୍ଚା ଓ ସେଥିପାଇଁ ସେ କରିଥିବା କାମର ପରିଣାମ ଏହି ଚଳଚ୍ଚିତ୍ରରେ ଦର୍ଶା ଯାଇଛି ।
ଆଦିତ୍ୟପୁର ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ଝାଡ଼ଖଣ୍ଡର ପଶ୍ଚିମି ସିଙ୍ଘ୍‌‌ଭୁମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆଦିତ୍ୟପୁର ସହରର ମୋଟ ଜନସଂଖ୍ୟା ୧୧୯୨୨୧ ଅଟେ । ସେଥି ମଧ୍ୟରୁ ୫୩.୫୬% ଜଣ ପରୁଷ ହୋଇଥିବା ବେଳେ ୪୬.୪୪% ଜଣ ନାରୀ ଅଟନ୍ତି । ଆଦିତ୍ୟପୁରର ସାକ୍ଷରତା ହାର ୬୬.୭୪% ଅଟେ । ଏହା ଜାତୀୟ ହାରଠାରୁ ୧.୯୦% ପ୍ରତିଶତ କମ ଅଟେ । ସେଥିରୁ ୪୦.୧୫% ପ୍ରତିଶତ ପୁରୁଷ ଓ ୨୬.୫୮% ନାରୀ ଅଟନ୍ତି । ୧୩.୯୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ଆଦିତ୍ୟପୁରର ସରକାରୀ ଭାଷା ଅଟେ ।
ସୌରୀନ୍ଦ୍ର ବାରିକ  (୩ ଅକ୍ଟୋବର ୧୯୩୮ - ୨୩ ଫେବୃଆରୀ ୨୦୧୬), ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଓଡ଼ିଆ ସାହିତ୍ୟିକ ଥିଲେ  । ବିଂଶ ଶତାବ୍ଦୀର ଷାଠିଏ ଦଶକରୁ ସାହିତ୍ୟ ରଚନାରେ ସକ୍ରିୟ ଥିବା ସୌରୀନ୍ଦ୍ରଙ୍କର ଏଯାବତ କୋଡ଼ିଏଟି କବିତା ଗ୍ରନ୍ଥ ଓ ନ 'ଟି ସମାଲୋଚନା ଗ୍ରନ୍ଥ ପ୍ରକାଶିତ ହୋଇସାରିଛି । ସୌରୀନ୍ଦ୍ର ୧୯୩୮ମସିହାରେ ବାରିପଦାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଦୈତାରୀ ବାରିକ ବାରିପଦା ହାଇସ୍କୁଲର ପ୍ରଧାନ ଶିକ୍ଷକ ଭାବରେ କାର୍ଯ୍ୟ କରିଥିଲେ । ସୌରିନ୍ଦ୍ର ବୃତ୍ତିରେ ଜଣେ ଅଧ୍ୟାପକ ଥିଲେ । ୨୦୧୬ ମସିହା ଫେବୃଆରୀ ୨୩ତାରିଖରେ ସୌରୀନ୍ଦ୍ର ବାରିକଙ୍କର ଭୁବନେଶ୍ୱରଠାରେ ମୃତ୍ୟୁବରଣ କରିଥିଲେ । ରଚନାବଳୀ ନିଜ କବିତା ସମ୍ପର୍କରେ ସୌରୀନ୍ଦ୍ର କହିଥିଲେ,  "କବିତାର ଦାସାନୁଦାସ ମୁଁ । ତା ମରଜିରେ ମୁଁ ଚାଳିତ ହୁଏ । ନିଜ ଖୁସିରେ ତାକୁ ଆୟତ୍ତ କରିପାରେନାହିଁ । ତା ତାଡ଼ନାରୁ ନିଜକୁ ସମ୍ଭାଳି ମଧ୍ୟ ପାରେନାହିଁ ।
ହର ପଟ୍ଟନାୟକ  (୧୨ ଅକ୍ଟୋବର ୧୯୫୮-୧୩ ଜାନୁଆରୀ ୨୦୧୫) ଜଣେ ଓଡ଼ିଆ କଥାଚିତ୍ର ଅଭିନେତା, ନିର୍ଦ୍ଦେଶକ, ପ୍ରଯୋଜକ ଓ ଚିତ୍ରନାଟ୍ୟ ଲେଖକ ଥିଲେ  । ସେ ୭୦ରୁ ଅଧିକ କଥାଚିତ୍ରରେ ଅଭିନୟ କରିବା ସହ ୨୦ରୁ ଅଧିକ କଥାଚିତ୍ରର ନିର୍ଦ୍ଦେଶନା ଦେଇଥିଲେ । ୨୦୧୫ ମସିହା ଜାନୁଆରୀ ୧୩ ତାରିଖ ଦିନ ଭୁବନେଶ୍ୱରଠାରେ ତାଙ୍କର ଦେହାନ୍ତ ହୋଇଥିଲା । କଥାଚିତ୍ର ସେ ୧୯୭୭ ମସିହାରେ ନିର୍ଦ୍ଦେଶକ ଶିଶିର ମିଶ୍ରଙ୍କ ସହକାରୀ ଭାବେ ସୁନାସଂସାର କଥାଚିତ୍ରରୁ ନିଜ ବୃତ୍ତି ଆରମ୍ଭ କରିଥିଲେ ।
ଆଷ୍ଟ୍ରୋସାଟ ଭାରତର ପ୍ରଥମ ମହାକାଶ ପର୍ଯ୍ୟବେକ୍ଷଣକାରୀ କୃତ୍ରିମ ଉପଗ୍ରହ। ଏହା କେବଳ ମହାକାଶ ପର୍ଯ୍ୟବେକ୍ଷଣ କାମ ପାଇଁ ଉଦ୍ଦିଷ୍ଟ। ରଞ୍ଜନରଶ୍ମୀ,ଅତିବାଇଗଣି ଭଳି ଆଲୋକର ବିଭିନ୍ନ ତରଙ୍ଗଦୈର୍ଘ୍ୟରେ ମହାକାଶର ବିଭିନ୍ନ ଉତ୍ସର ଅଧ୍ୟୟନ ଏକ ସମୟରେ କରିବାରେ ଏହା କ୍ଷମତା ସମ୍ପନ୍ନ। ଇତିହାସ ୧୯୯୬ ମସିହାରେ ଏକ ସାଟେଲାଇଟରେ ଖଞ୍ଜା ଯାଇଥିବା ମହାକାଶ ପର୍ଯ୍ୟବେକ୍ଷଣକାରୀ ରଞ୍ଜନରଶ୍ମୀ ପରୀକ୍ଷଣ ଯନ୍ତ୍ରାଂଶ  ର ସଫଳତାରେ ପ୍ରଭାବିତ ହୋଇ ୨୦୦୪ ମସିହାରେ ଏକ ସମ୍ପୂର୍ଣ୍ଣ ପର୍ଯ୍ୟବେକ୍ଷଣକାରୀ କୃତ୍ରିମ ଉପଗ୍ରହର ବିକାଶ ପାଇଁ ଭାରତୀୟ ମହାକାଶ ଗବେଷଣା ସଂସ୍ଥାର ଅନୁମୋଦନ ମିଳିଥିଲା। କାଳକ୍ରମ ଅପ୍ରେଲ ୨୦୦୯: ଉପଗ୍ରହରେ ଖଞ୍ଜାଯିବାକୁ ଥିବା ଜଟିଳ ବୈଜ୍ଞାନିକ ଯନ୍ତ୍ରାଂଶଗୁଡ଼ିକ ଟାଟା ମୌଳିକ ଗବେଷଣା ଅନୁଷ୍ଠାନ  ର ବୈଜ୍ଞାନିକ ମାନଙ୍କଦ୍ୱାରା ବିକଶିତ ହେଲା। ମଇ ୨୦୧୫: ଆଷ୍ଟ୍ରୋସାଟରେ ବିଭିନ୍ନ ଯନ୍ତ୍ରାଂଶ ଖଞ୍ଜିବାର ପ୍ରକ୍ରିୟା ସରିଲା ପରେ ଅନ୍ତିମ ପରୀକ୍ଷାମାନ କରାଗଲା। ୨୮ ସେପ୍ଟେମ୍ବର ୨୦୧୫: ସତୀଶ ଧବନ ମହାକାଶ କେନ୍ଦ୍ରରୁ ସକାଳ ୧୦ଟା ସମୟରେ ପିଏସଏଲଭି-ଏକ୍ସଏଲ ରକେଟଦ୍ୱାରା ଉତକ୍ଷେପଣ କରାଗଲା। ଅଭିଯାନର ଲକ୍ଷ୍ୟ ମହାକାଶୀୟ ବସ୍ତୁ ଏବଂ ପ୍ରକ୍ରିୟା ଗୁଡିକୁ ଅନୁଧ୍ୟାନ କରିବା ପାଇଁ ଏକ ପର୍ଯ୍ୟବେକ୍ଷଣକାରୀ କୃତ୍ରିମ ଉପଗ୍ରହର ବିକାଶ। ଏକ ସମୟରେ ଆଲୋକର ବିଭିନ୍ନ ତରଙ୍ଗଦୈର୍ଘ୍ୟରେ ମହାକାଶୀୟ ବସ୍ତୁ ବା ଉତ୍ସମାନଙ୍କର ଅନୁଧ୍ୟାନ। କୃଷ୍ଣଗର୍ତ୍ତର ଉତ୍ସର ସନ୍ଧାନ। ନକ୍ଷତ୍ର ମାନଙ୍କର ଚୁମ୍ବକୀୟ କ୍ଷେତ୍ରର ଅନୁଧ୍ୟାନ। ମହାକାଶରେ ଚାଲିଥିବା ବିଭିନ୍ନ ଉଚ୍ଚ ଶକ୍ତି ସମ୍ପନ୍ନ ପ୍ରକ୍ରିୟା ଗୁଡିକର ଅନୁଧ୍ୟାନ।
ହେମା ଉପାଧ୍ୟାୟ  ଜନ୍ମ ହେମା ହିରାନୀ; ୧୯୭୨   ଡିସେମ୍ବର ୧୧ ୨୦୧୫  ମୁମ୍ବାଇରେ ରହୁଥିବା ଜଣେ ଭାରତୀୟ ଚିତ୍ରକାର । ସେ ଛାୟାଚିତ୍ର ଓ ମୂର୍ତ୍ତି ସ୍ଥାପନା ପାଇଁ ଜଣାଶୁଣା ଥିଲେ । ସେ ୧୯୯୮ରୁ ୨୦୧୫ରେ ତାଙ୍କର ମୃତ୍ୟୁ ହେବା ପର୍ଯ୍ୟନ୍ତ ଚଳଚଞ୍ଚଳ ଥିଲେ । ବ୍ୟକ୍ତିଗତ ଜୀବନ ବରୋଦାରେ ଜନ୍ମ ହୋଇଥିବା ହେମା ହିରାନୀ, ୧୯୯୨ ମସିହାରେ ଭବିଷ୍ୟତର ସ୍ୱାମୀ ଓ ଚିତ୍ରକର ଚିନ୍ତନ ଉପାଧ୍ୟାୟଙ୍କୁ ଭେଟିଥିଲେ । ସେମାନେ ୧୯୯୮ ମସିହାରେ ବିବାହ କରି ମମ୍ବାଇରେ ରହିଥିଲେ ।୨୦୧୦ରେ ବିବାହ ବିଛ୍ଛେଦ ପାଇଁ ଆବେଦନ କରିବା ପୁର୍ବରୁ ସେମାନେ ଏକାଠି ବ‌ହୁତ ପ୍ରଦର୍ଶନୀରେ କାମ କରିଥିଲେ । ସରକାରୀ ଭାବେ ସେମାନେ ୨୦୧୪ରେ ବିଛ୍ଛେଦ ହୋଇଥିଲେ । ଚିନ୍ତନ ପରେ ଦିଲ୍ଲୀ ଚାଲିଯାଇଥିଲେ; ଓ ହେମା ଜୁହୁ-ତାରା ରାସ୍ତାରେ ଥିବା ସେମାନଙ୍କର ଫ୍ଲାଟ୍‌ରେ ରହିଥିଲେ । ଆଗୁଆ କାମ ୨୦୦୧ ମସିହାରେ ଗ୍ୟାଲେରି ଚେମୌଲ୍‌ଡ୍,  ବର୍ତ୍ତମାନ ଚେମୌଲ୍‌ଡ୍ ପ୍ରାସ୍‌କୋର୍ଟ୍ ରାସ୍ତା, ମୁମ୍ବାଇ ରେ ସ୍ୱିଟ୍ ସ୍ୱିଟ୍ ମେମୋରିଜ୍ ନାମରେ ନିଜର ପ୍ରଥମ ଏକ‌କ ପ୍ରଦର୍ଶନ କରିଥିଲେ । ଏଥିରେ କାଗଜରେ ମିଶ୍ରଣ କାମର ପ୍ରଦର୍ଶନ କରିଯାଇଥିଲା ।ଏଥିରେ ୧୯୯୮ରେ ବମ୍ବେ ଆସିବା ପରେ, ସ୍ଥାନାନ୍ତରୀକରଣକୁ ନେଇ ଥିବା ତାଙ୍କର ମନୋବୃତ୍ତିକୁ ନେଇ କରିଥବେ ଚିତ୍ର ସ୍ଥାନ ପାଇଥିଲା । ମୁଖ୍ୟତଃ ତାଙ୍କ ଚିତ୍ରରେ, ନିର ଛୋଟ ଛୋଟ ଚିତ୍ର ହିଁ ସ୍ଥାନ ପାଇଥିଲା । ୨୦୦୧ରେ ହେମା ଆର୍ଟ୍‌ସ୍ପେସ୍, ସିଡନୀରେ ତାଙ୍କର ପ୍ରଥମ ଆନତର୍ଜାତୀୟ ଏକ‌କ ପ୍ରଦର୍ଶନ କରିଥିଲେ ଓ ମର୍ଡନ୍ ଆର୍ଟ୍, ବ୍ରିସ୍‌ବେନ୍, ଅଷ୍ଟ୍ରେଲିଆରେ ଦି ନିମ୍ଫ ଏଣ୍ଡ୍ ଦି ଅଡଲ୍ଟ  ଦଶମ ଆନ୍ତର୍ଜାତୀୟ ଟ୍ରିଏନିଆଲ୍‌, ଭାରତ ରେ ମଧ୍ଧ୍ୟ ପ୍ରଦର୍ଶିତ ହୋଇଥିଲା, ଯେଉଁଥିରେ ଅସରପାର ୨୦୦୦ଟି ପ୍ରସ୍ତର ମୂର୍ତ୍ତି କରିଥିଲେ । ଏଥିରେ ଯୁଦ୍ଧର ଫଳାଫଳ ଉପରେ ଭାବିବା ପାଇଁ ପ୍ରେରଣା ଦିଆଯାଇଥିଲା । ଚିନ୍ତନ ଉପାଧ୍ୟାୟଙ୍କ ସ‌ହ ମିଶି ମେଡ୍ ଇନ୍ ଚାଇନା ନାମକ ଏକ ପ୍ରଦର୍ଶନୀ କରିଥିଲେ, ଯେଉଁଥିରେ ବ୍ୟାପକ ଉପଭୋକ୍ତାବାଦ, ଜଗତୀକରଣ ଓ ଏହା ଦ୍ୱ୍ର୍ ହେଉଥିବା କ୍ଷତି ବର୍ଣ୍ଣନା କରାଯାଇଥିଲା । ତାଙ୍କର ପରବର୍ତ୍ତୀ ପ୍ରଦର୍ଶନୀ ୨୦୦୬ରେ ଚିକାଗୋ ସାଂସ୍କୃତିକ କ୍ଷେତ୍ରରେ ଥିଲା, ଯାହାର ଶିର୍ଷକ ଥିଲା ମମ୍ମି ଓ ସେ ଏହାକୁ ତାଙ୍କର ମା ' ବୀଣା ହିରାନୀଙ୍କ ସ ‌ହ ମିଶି କରିଥିଲେ । ମ୍ୟୁଜିୟମ୍ ପ୍ରଦର୍ଶନୀ ୨୦୦୪ ପରଠାରୁ, ହେମା ଉପାଧ୍ୟାୟ ବିଭିନ୍ନ ଦଳ ସ‌ହ ବିଭିନ୍ନ ପ୍ରଦର୍ଶନୀ କରିଥିଲେ, ଯଥା: ଉଲ୍ଲେନ୍‌ସ୍ ସେଣ୍ଟର୍ ଫର୍ କଣ୍ଟେମ୍ପରରି ଆର୍ଟ୍ ବେଜିଂ, ଚାଇନା, ନ୍ୟାସ୍‌ନାଲ୍ ପୋର୍ଟ୍ରେଟ୍ ଗ୍ୟାଲେରି, କାନ୍‌ବେରା, ଅଷ୍ଟ୍ରେଲିଆ, ସେଣ୍ଟର୍ ପୋମ୍ପିଡୌ, ପ୍ୟାରିସ୍, ଫ୍ରାନ୍ସ୍, ମ୍ୟୁଜିୟମ୍ ଅନ୍ ଦି ସିମ୍, ଜେରୁଜେଲମ୍, ଇସ୍ରାଏଲ୍, ମାର୍କୋ ମ୍ୟୁଜିୟମ୍, ରୋମ୍, ଇଟାଲି,ଆଇଭିଏଏମ୍, ଭାଲେନ୍ସିଆ, ସ୍ପେନ୍, ମାର୍ଟ୍ ମ୍ୟୁଜିୟମ୍, ଇଟାଲୀ, ମୋରୀ ଆର୍ଟ୍ ମ୍ୟୁଜିୟମ୍, ଟୋକିଓ, ଜାପାନ୍, ହ୍ୟାଙ୍ଗର ବିକୋକା, ମିଲାନ୍, ଇଟାଲି, ଚିକାଗୋ କଲ୍‌ଚର୍ ସେଣ୍ଟର, ଚିକାଗୋ, ୟୁଏସ୍ଏ, ଫୁକୁଓକା ଅସିଆନ୍ ଆର୍ଟ୍ ମ୍ୟୁଜିୟମ୍, ଫୁକୋକା, ଜାପାନ୍ । ମାକ୍ରୋ ମ୍ୟୁଜିୟମର ପୁନଃଉଦ୍‌ଘାଟନରେ ସେ ଏକ ମାତ୍ର ଭାରତୀୟ ଚିତ୍ରକାର ଥିଲେ । ପ୍ରଦର୍ଶନୀଟି ଲୁକା ମାସିମି ବାରବେରୋଙ୍କଦ୍ୱାରା ସଜାଯାଇଥିଲା ଓ ହେମା ହ୍ୱେର୍ ଦି ବିଜ୍ କ୍, ଦେଆର୍ ସକ୍ ଆଇ ନାମରେ ନିଜର କଳାକୃତି ପ୍ରଦର୍ଶନ କରିଥିଲେ ।
ଭକ୍ତ ଚରଣ ଦାସ  (୧୭୨୯-୧୮୧୩) ଅଷ୍ଟାଦଶ ଶତକର ଅନ୍ୟତମ କବି  । ତାଙ୍କର ପ୍ରକୃତ ନାମ ବୈରାଗୀ ଚରଣ ପଟ୍ଟନାୟକ । ବୈଷ୍ଣବ ଧର୍ମରେ ଦୀକ୍ଷା ଗ୍ରହଣ କରି ସେ ନିଜକୁ ଭକ୍ତଚରଣ ଦାସ ନାମରେ ନାମିତ କରିଥିଲେ । ଗୋପ ମଙ୍ଗଳ, ମଥୁରା ମଙ୍ଗଳ, କଳାକଳେବର ଚଉତିଶା ଓ ମନବୋଧ ଚଉତିଶା ତାଙ୍କର ଶ୍ରେଷ୍ଠ ରଚନାମାନଙ୍କ ମଧ୍ୟରୁ ଅନ୍ୟତମ । ସେ ଜଣେ ଭକ୍ତଭାବାପନ୍ନ କବି ଥିଲେ ଓ ସେ ଖୋର୍ଦ୍ଧା ଜିଲ୍ଲା ଅନ୍ତର୍ଗତ ରାଜସୁନାଖଳା ନିକଟବର୍ତ୍ତୀ ସାନପଦର ଗ୍ରାମରେ ଜନ୍ମ ଗ୍ରହଣ କରିଥିଲେ ।
ଶୁଭକାନ୍ତ ସାହୁ  (ମୃତ୍ୟୁ: ୨୨ ମାର୍ଚ୍ଚ ୨୦୦୮) ଜଣେ ଓଡ଼ିଆ ଅଭିନେତା ଥିଲେ, ଯିଏକି ଓଡ଼ିଆ ଆଲବମ୍ ଜଗତରେ ପପୁ ନାମରେ ବେଶ୍ ଜଣାଶୁଣା ଥିଲେ  । ୨୦୦୫ ମସିହାରେ ପ୍ରଥମ ପ୍ରେମ କଥାଚିତ୍ର ଜରିଆରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ, ଯାହାକି ତାଙ୍କ ଅଭିନୀତ ଏକମାତ୍ର ଓଡ଼ିଆ କଥାଚିତ୍ର ଥିଲା । ମୃତ୍ୟୁ ଶୁଭକାନ୍ତ ୨୦୦୮ ମସିହାର ମାର୍ଚ୍ଚ ୨୨ ତାରିଖରେ ଆତ୍ମହତ୍ୟା କରିଥିଲେ । ଭୁବନେଶ୍ୱରସ୍ଥିତ ଏକ ଭଡ଼ାଘରେ ଫ୍ୟାନ୍‌ରେ ସେ ରଶି ଲଗାଇ ଆତ୍ମହତ୍ୟା କରିଥିଲେ । ଝୁଲୁଥିବା ଅବସ୍ଥାରେ ତାଙ୍କୁ ତାଙ୍କର ଘର ମାଲିକ କ୍ୟାପିଟାଲ ହସ୍ପିଟାଲରେ ଭର୍ତ୍ତି କରିଥିଲେ, ଯେଉଁଠାରେ ଡାକ୍ତର ତାଙ୍କୁ ମୃତ ଘୋଷଣା କରିଥିଲେ ।
ଟେରାଜୋସିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ହାଇଟ୍ରିନ୍, ହେଉଛି ଏକ ଔଷଧ ଯାହା ଏକ ବର୍ଦ୍ଧିତ ପ୍ରୋଷ୍ଟେଟର ଲକ୍ଷଣ ଏବଂ ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ  ଉଚ୍ଚ ରକ୍ତଚାପ ପାଇଁ ଏହା ଏକ କମ୍ ପସନ୍ଦଯୋଗ୍ୟ ବିକଳ୍ପ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ମୁଣ୍ଡବିନ୍ଧା, ଥକାପଣ, ଫୁଲା, ବାନ୍ତି, ଏବଂ ଠିଆ ହେବା ସମୟରେ ନିମ୍ନ ରକ୍ତଚାପ ହୋଇପାରେ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ପ୍ରିଆପିଜିମ୍ ଏବଂ ନିମ୍ନ ରକ୍ତଚାପ ହୋଇପାରେ  ଚିକିତ୍ସା ଆରମ୍ଭ ପୂର୍ବରୁ ପ୍ରୋଷ୍ଟେଟ କର୍କଟକୁ ଏଡ଼ାଇ ଦିଆଯିବା ଉଚିତ୍। ଏହା ଏକ ଆଲଫା-୧ ବ୍ଲକର ଅଟେ ଏବଂ ରକ୍ତନଳୀମାନଙ୍କୁ ଶିଥିଳ କରି ଏବଂ ମୂତ୍ରାଶୟ ମୁହଁ ଖୋଲିଦେଇ କାର୍ଯ୍ୟକ୍ଷମ ହୁଏ  ୧୯୭୫ ମସିହାରେ ଟେରାଜୋସିନ ପେଟେଣ୍ଟ୍ ହୋଇଥିଲେ ଏବଂ ୧୯୮୫ରେ ଡାକ୍ତରୀ ବ୍ୟବହାରରେ ଆସିଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୨୧ ସୁଦ୍ଧା ମୂଲ୍ୟ ୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ୨୦୧୨ସୁଦ୍ଧା ପ୍ରାୟ ୪.୫୦ ଆମେରିକୀୟ ଡଲାର ଅଟେ। ୨୦୧୭ରେ, ଏହା ଯୁକ୍ତରାଷ୍ଟ୍ରରେ ୧୯୪ ତମ ସାଧାରଣତ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।
କୁବେର କୋଲାମ  (କୋଲାମ ରୂପେ ମଧ୍ୟ ଲେଖା ଯାଇପାରେ) ଏକ ନିଶ୍ଚିତ ଯାଦୁ ବର୍ଗ ଅଟେ  । ଚାଉଳ ଗୁଣ୍ଡର ଉପଯୋଗ କରି ଏବଂ ଦକ୍ଷିଣ ଭାରତରେ ବହୁ ଘରର ଚଟାଣରେ ଅଙ୍କା ଯାଇଥାଏ । ହିନ୍ଦୁ ପୌରାଣିକ କଥାରେ,  "କୁବେର" , ଧନର ଦେବତା ଅଟନ୍ତି ଏବଂ ଅନୁମାନ କରାଯାଏ କି, ଯଦି କୁବେର କୋଲାମର ପୂଜା କରାଯାଏ ; ଯେପରି ଶାସ୍ତ୍ରରେ ହୋଇଥାଏ, ତେବେ ତାହାକୁ ଧନ ଓ ସମୃଦ୍ଧି ସହିତ ପୁରସ୍କୃତ କରାଯିବ । କୁବେର କୋଲାମ ଏକ  "କୋଲାମ"  ରୂପେ ସୃଜନ ଅଟେ ଯାହା କି ଦକ୍ଷିଣ ଭାରତର ବହୁ ସ୍ଥାନରେ ଚାଉଳ ଗୁଣ୍ଡ, ଅଟା ଗୁଣ୍ଡ କିମ୍ବା ରଙ୍ଗ ପାଉଡର  (ମୁରୁଜ)ର ବ୍ୟବହାରରେ ଚିତ୍ର ଅଙ୍କନ କରାଯାଏ  । ଏକ କୋଲାମ ମୂଳତଃ ସିଧା ରେଖା ଏବଂ ଲୁପରେ ତିଆରି ଏକ ଡ୍ରଇଂ, ଡଟର ଗ୍ରେଡ ପ୍ରଣାଳୀର ଚତୁର୍ପାଶ୍ୱରେ ଅଙ୍କା ଯାଇଥାଏ । କୁବେର କୋଲାମର ନିର୍ମାଣ କୁବେର କୋଲାମ ଯାଦୁ ବର୍ଗର ସଂଖ୍ୟା 20, 21, 22, 23, 24, 25, 26, 27, 28ଦ୍ୱାରା ତିଆରି ହୋଇଥାଏ । ସ୍କୋୟାରର ବ୍ୟବସ୍ଥା ତଳେ ଦର୍ଶାଇ ଦିଆଯାଇଛି : କୁବେର କୋଲାମର ନିର୍ମାଣ କରିବା ପାଇଁ , ପ୍ରଥମେ ଏକ ଲାଇନ ଗାର ଟଣା ଯାଇଥାଏ । ସଂଖ୍ୟା ନିମ୍ନ କ୍ରମରେ ଲେଖାଯାଏ : 24ରୁ ଆରମ୍ଭ, ତା ' ପରେ 28, 23, 22, 27, 20, 25, 26, 21 ସଂଖ୍ୟା କ୍ରମ ଅନୁସାରେ । ଏକ ପଇସା ଏବଂ ଏକ ଫୁଲ ସାଧାରଣତଃ ପ୍ରତ୍ୟେକ କକ୍ଷରେ ରଖାଯାଏ । ଏହି ମ୍ୟାଜିକ ସ୍କୋୟାରରେ , ପ୍ରତ୍ୟେକ ପଂକ୍ତିରେ, ପ୍ରତ୍ୟେକ କଲମ ରେ, ଆଗ ଏବଂ ପଛ ମୁଖ୍ୟ କୋଣ ସଂଖ୍ୟା ଆଦି ସବୁ ଏକା ନମ୍ବର ପର୍ଯ୍ୟନ୍ତ ବଢିଥାଏ ; ଅର୍ଥାତ - 72 । ସାହିତ୍ୟରେ : ଦି ଲାଷ୍ଟ ସିଗ୍ନାଲ, ଆମେରିକାର ଲେଖକ ଦାନ ବ୍ରାଉନଙ୍କଦ୍ୱାରା ଲିଖିତ ଏକ 2009 ମସିହାର ଉପନ୍ୟାସ, କୁବେର କୋଲାମର ଏକ ସଂକ୍ଷିପ୍ତ ସନ୍ଦର୍ଭ ଅଟେ । ବିଜ୍ଞାନରେ : ଛବି ଷ୍ଟେନୋଗ୍ରାଫିରେ ଯାଦୁଶ୍ଚିକତାକୁ ପରିବେଷଣ କରିବା ପାଇଁ କୁବେର କୋଲାମର ଉପଯୋଗ କରିବା ପାଇଁ ପ୍ରୟାସ କରାଯାଇଥାଏ ।
ବ୍ରାହ୍ମଣ  ପାଳି/ସଂସ୍କୃତ: ;         ସ୍ମୃତିରେ ବର୍ଣ୍ଣିତ ଚାରି ବର୍ଣ୍ଣ ଭିତରୁ ଗୋଟିଏ । ବୈଦିକ କାଳରେ, ବ୍ରାହ୍ମଣ ମୁଖ୍ୟତଃ ପୂଜାପାଠ, ଶିକ୍ଷା ଆଦି କାର୍ଯ୍ୟ କରୁଥିଲେ । ସଂସ୍କାର ଏବଂ ପରମ୍ପରା ଶାସ୍ତ୍ରନୁସାରେ ବ୍ରାହ୍ମଣର ବିଭିନ୍ନ ନାମର ଉତ୍ପତ୍ତି ଏହିପରି  ପ୍ରଥମେ ଲୋକ  'ଶୂଦ୍ର'  ରୂପ ଜନ୍ମ ଗ୍ରହଣ କରେ, ଉପନୟନ ସଂସ୍କାର ପରେ ସେ  'ଦ୍ୱିଜ'  ବୋଲାଏ; ବେଦ ପାଠ କଲେ ତାହାର ନାମ  'ବିପ୍ର'  ହୁଏ; ବିପ୍ର ବ୍ରହ୍ମଙ୍କୁ ଚିହ୍ନିଲେ, ଅର୍ଥାତ୍ ବିପ୍ରର ବ୍ରହ୍ମଜ୍ଞାନ ଜନ୍ମିଲେ ସେ ବ୍ରାହ୍ମଣ ହୁଏ । ବ୍ରାହ୍ମଣର ଦଶବିଧି ସଂସ୍କାର  ଗର୍ଭାଧାନ  ବିବାହ ପରେ ପରିଣୀତା ପତ୍ନୀଙ୍କ ସହବାସ କରି ଗର୍ଭ ସଞ୍ଚାର କରାଇବା ନିମନ୍ତେ ବେଦବିହିତ ଅନୁଷ୍ଠାନ ପୁଂସବନ  ଗର୍ଭର ତୃତୀୟ ମାସରେ ଗର୍ଭସ୍ପନ୍ଦନ ସମୟରେ ଅନୁଷ୍ଠେୟ ଆଚାର ସୀମାନ୍ତୋନ୍ନୟନ  ଗର୍ଭର ୪ର୍ଥ, ୬ଷ୍ଠ ବା ଅଷ୍ଟମ ମାସରେ ଅନୁଷ୍ଠେୟ ଆଚାର ଜାତକର୍ମ  ସନ୍ତାନ ଭୂମିଷ୍ଠ ହେଲେ ଜନକଙ୍କ ଅନୁଷ୍ଠେୟ ଆଚାର ନାମକରଣ  ଜନ୍ମର ୬ ମାସ ପରେ ସନ୍ତାନର ନାମ ଦେବା ଆଚାର ଅନ୍ନପ୍ରଶନ ୧ବର୍ଷ ବୟସ ହେବା ପରେ ସନ୍ତାନକୁ ପ୍ରଥମେ ଅନ୍ନ ଖୁଆଇବା ଆଚାର ଚୂଡ଼ାକରଣ  ୩ୟ ବର୍ଷ ପରେ ସନ୍ତାନର ମସ୍ତକ ମୁଣ୍ତନ କରି ସ୍ଥଳବିଶେଷରେ କେଶଗୁଚ୍ଛ ରକ୍ଷା କରି ତଦ୍ଦ୍ୱାରା ଶିକ୍ଷା ବନ୍ଧନ କରିବା ଆଚାର  (ଏହି ଉପଲକ୍ଷରେ କର୍ଣ୍ଣବେଧ ଓ ବିଦ୍ୟାରମ୍ଭ କରାଯାଏ) ଉପନୟନ  ଯଜ୍ଞାଦି କର୍ମ ପୂର୍ବକ ସନ୍ତାନକୁ ଯଜ୍ଞୋପବୀତ ପିନ୍ଧାଇବା ରୁପ ସଂସ୍କାର  ବ୍ରାହ୍ମଣ, କ୍ଷତ୍ରୀୟ ଓ ବୈଶ୍ୟମାନଙ୍କର ଏହି ସଂସ୍କାରକୁ ପୁନର୍ଜନ୍ମ ବୋଲାଯାଏ, ଉପନୟନ ହେବାରୁ ଏମାନଙ୍କର ଅନ୍ୟ ନାମ  'ଦ୍ୱିଜ'  । ବ୍ରାହ୍ମଣ, କ୍ଷତ୍ରୀୟ ଓ ବୈଶ୍ୟଙ୍କର ଉପନୟନ ନିମନ୍ତେ ଭିନ୍ନ ଭିନ୍ନ ବୟସ ନିର୍ଦ୍ଦିଷ୍ଟ ଅଛି । ଉପନୟନ ନ ହେବା ପର୍ଯ୍ୟନ୍ତ ଦ୍ୱିଜ ସନ୍ତାନ ଶୂଦ୍ର ବୋଲି ବିବେଚିତ ହୁଏ ଓ ସଂସ୍କାର ହେଲେ ତାକୁ ଦ୍ୱିଜ ବୋଲାଯାଏ । ଏହି ସଂସ୍କାରହିଁ ଦ୍ୱିଜର ପ୍ରଧାନ ସଂସ୍କାର । ଉପନୟନ କର୍ମ ସାରି ବ୍ରାହ୍ମଣ ସନ୍ତାନ ବ୍ରହ୍ମଚର୍ଯ୍ୟ ଅବଲମ୍ବନ ପୂର୍ବକ ଗୁରୁ ଗୃହରେ ବାସ କରି ବେଦାଧ୍ୟୟନ କରିବ, ଏପରି ବିଧି ଅଛି ସମାବର୍ତ୍ତନ  ଗୁରୁ ଗୃହରେ ବେଦାଧ୍ୟୟନ ସମାପ୍ତ କରି ଗୁରୁଙ୍କ ଆଦେଶରେ ବିବାହ ନିମନ୍ତେ ଗୃହକୁ ଫେରି ଆସିବ ସମୟରେ ଅନୁଷ୍ଠେୟ ଆଚାର ଏହିଠାରେ ବ୍ରହ୍ମଚର୍ଯ୍ୟାଶ୍ରମ ସମାପ୍ତ ହୁଏ । ବିବାହ  ବେଦବିହିତ ମନ୍ତ୍ରାଦି ଅନୁଷ୍ଠାନ ପୂର୍ବକ ଧର୍ମପତ୍ନୀ ଗ୍ରହଣ ରୂପ ଆଚାର ଓ ଗୃହସ୍ଥଶ୍ରମରେ ପ୍ରବେଶ ବର୍ତ୍ତମାନ ଏହି ସବୁ ସଂସ୍କାର ବା  'ବଶ କର୍ମ'  ନାମ ମାତ୍ର ଅନୁଷ୍ଠିତ ହେଉଅଛି ଓ ଉପନୟନ ବେଳେ ଏକାବେଳକେ ଏହି ଦଶ କର୍ମର ଅଭିନୟ ମାତ୍ର କରାଯାଏ । ଦଶବିଧି ସଂସ୍କାର ବ୍ୟତୀତ, ଦ୍ୱିଜମାନଙ୍କର ଚାରିଗୋଟି ଆଶ୍ରମ ନିର୍ଦ୍ଧିଷ୍ଟ ଅଛି: ଯଥା  ବ୍ରହ୍ମଚର୍ଯ୍ୟ  ଉପନୟନ ପରେ ବିବାହ ହେବା ପର୍ଯ୍ୟନ୍ତ ଗୁରୁ ବାସ କରି ସଂଯମ ଓ ବ୍ରହ୍ମଚର୍ଯ୍ୟ ରନ୍ଧା ପୂର୍ବକ ବେଦାଭ୍ୟାସ ଓ ଗୁରୁସେବା ଗାର୍ହସ୍ଥ୍ୟ  ବିବାହ ପୂର୍ବକ ଆଚାର ଓ କର୍ତ୍ତବ୍ୟ ପ୍ରତିପାଳନ ବାନପ୍ରସ୍ଥ  ସନ୍ତାନ ଆଦି ଲାଭ କରିବା ପରେ ଗୃହ ତ୍ୟାଗ କରି ତପଃ ସାଧନାର୍ଥ ଅରଣ୍ୟକୁ ଯିବା ଓ ସେଠାରେ ଫଳ ମୂଳ ଖାଇ ବଞ୍ଚିବା ସନ୍ନ୍ୟାସ ବା ଭିକ୍ଷୁ ବ୍ରତ  କେତେକ କାଳ ବାନପ୍ରସ୍ଥ ଅବଲମ୍ବନ କରି ଅତି ବୃଦ୍ଧ ହେଲେ ଜନପଦମାନଙ୍କରେ ଗୃହସ୍ଥାନମାନଙ୍କ ନିକଟରେ ଭିକ୍ଷା କରି ଜୀବନ ଧାରଣ କରନ୍ତି ।
ତମାଳିକା କର୍ମାକର  (ଜନ୍ମ: ୨ ଜୁଲାଇ ୧୯୭୦) ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ମଡେଲ, ଯିଏକି ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଜଗତରେ ସକ୍ରିୟ ଭାବରେ ଅଭିନୟ କରନ୍ତି  । ସେ ୧୯୯୨ ମସିହାରେ ବଙ୍ଗଳାଦେଶରେ ଅଭିନୟ କରିବା ଆରମ୍ଭ କରିଥିଲେ । ପ୍ରଥମେ ସେ ଜଣେ ମଞ୍ଚ ଅଭିନେତ୍ରୀ ଭାବରେ କାମ କରିବା ଆରମ୍ଭ କରିଥିଲେ ଏବଂ ପରେ ଦୂରଦର୍ଶନ ଓ କଥାଚିତ୍ର ଜଗତରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ୧୯୯୬ ମସିହାର ଏଇ ଘର ଏଇ ସଂସାର, ୨୦୦୦ ମସିହାର କିଟ୍ଟୋଙ୍ଖୋଲା ଏବଂ ୨୦୧୨ ମସିହାର ଘେଟୁପୁତ୍ର ଭଳି କିଛି ପ୍ରସିଦ୍ଧ ବଙ୍ଗଳାଦେଶୀ ଚଳଚ୍ଚିତ୍ରରେ ସେ ଅଭିନୟ କରିଥିଲେ । ୨୦୦୦ ମସିହାରେ ତାଙ୍କ ଅଭିନୀତ କଥାଚିତ୍ର କିଟ୍ଟୋଙ୍ଖୋଲା ପାଇଁ ତାଙ୍କୁ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ଜୁଲାଇ ୨୦୧୭ରେ ତମାଳିକା ରାରଙ୍ଗ ଥିଏଟର ଦଳର ୧୮୦ତମ ନାଟକରେ ଅଭିନେତା ଆରଣ୍ୟକ ନାଟ୍ଟଦୟାଲଙ୍କ ସ‌ହ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ତମାଳିକା କର୍ମାକର ୧୯୭୦ ମସିହା ଜୁଲାଇ ମାସ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ଜନ୍ମର ୮ ମାସ ପରେ ତାଙ୍କ ପରିବାର ଢାକା ପଳାଇଯାଇଥିଲେ । ସେଠାରେ ସେ ମାତ୍ର ତିନି ବର୍ଷ ବୟସରେ ମଞ୍ଚରେ ଅଭିନୟ ଆରମ୍ଭ କରିଥିଲେ । ୧୯୭୮ ମସିହାରୁ ୧୯୮୦ ଯାଏଁ ବିଟିଭିରେ ପ୍ରସାରିତ କାର୍ଯ୍ୟକ୍ରମ ଫୁଲକୁଡ଼ି ତେ ଗଳ୍ପ ଏବଂ ଛବି ଆଙ୍କାୟରେ ସେ ଅଭିନୟ କରିଥିଲେ । ସେ ସାଧାରଣ ନୃତ୍ୟ ଗହର ଜାମିଲ, କଥକ ନିକୁଞ୍ଜ ବିହାରି ପାଲଙ୍କଠାରୁ ଶିଖିଥିଲେ । ଅଭିନୟ ଜୀବନ ତମାଳିକା ପ୍ରଥମେ ମଞ୍ଚ ନାଟକରେ ଅଭିନୟ କରିବା ଆରମ୍ଭ କରିଥିଲେ । ସେ ୧୯୯୨ ମସିହାରେ ଆରଣ୍ୟକ ନାଟ୍ୟଦଳ ଥିଏଟର ସଂସ୍ଥା ସ‌ହ କାମ କରିବା ଆରମ୍ଭ କରିଥିଲେ । ଆରଣ୍ୟକ ନାଟ୍ୟଦଳରେ ତାଙ୍କ ଅଭିନୀତ ପ୍ରଥମ ନାଟକ ଥିଲା ପାଥର, ଯାହାର ରଚନା କରିଥିଲେ ମମୁନୁର ରଶୀଦେର ଓ ଆଜିଜୁଲ ହାକିଲ ନିର୍ଦ୍ଦେଶନା ଦେଇଥିଲେ । ଏହାପରେ ଆରଣ୍ୟକ ଦଳର ଅନ୍ୟତମ ନାଟକ ଇବଲିସ, ଜୟଜୟନ୍ତୀ, ଖେଲା ଖେଲା, ଓରା କଦମ ଆଲୀ, ପ୍ରାକୃତଜନ କଥା, ରାଢ଼ାଙ, ବିଦ୍ୟାସାଗର, ମୟୂର ସିଂହାସନ ଆଦିରେ ଅଭିନୟ କରିଥିଲେ । ଏହିସବୁ ନାଟକରେ ତାଙ୍କର ଅଭିନୟ ତାଙ୍କୁ ମଞ୍ଚ ନାଟକରେ ବେଶ ଲୋକପ୍ରିୟତା ଆଣିଦେଇଥିଲା । ତମାଳିକା ୧୯୯୫ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା  'ଅନ୍ୟ ଜୀବନ, ଯାହାର ନିର୍ଦ୍ଦେଶନା ଦେଇଥିଲେ ଶେଖ ନିଆମତ ଅଲ୍ଲୀ । ଏହାପରେ ସେ ୧୯୯୬ ମସିହାରେ ଏଇ ଘର ଏଇ ସଂସାର କଥାଚିତ୍ରରେ ଅଭିନୟ କରିଥିଲେ । ପରେ ସେ ୨୦୦୦ ମସିହାରେ କିତ୍ତନଖୋଲା ଏବଂ ୨୦୧୨ ମସିହାରେ ଘେଟୁପୁତ୍ର କମଳା କଥାଚିତ୍ରରେ କମଳାର ମାଆ ଚରିତ୍ରରେ ଅଭିନୟ କରିଥିଲେ । ୧୯୯୬ ମସିହାରେ ସେ ଲେଖକ ହୁମାୟୁନ ଅହମ୍ମଦଙ୍କର ଲୋକପ୍ରିୟ ନାଟକ କୋଥାଓ କେଉରେ ଅଭିନୟ କରିଥିଲେ ଏବଂ ଏହି ନାଟକ ଜରିଆରେ ସେ ଅଧିକ ଲୋକପ୍ରିୟତା ପାଇଥିଲେ । କଥାଚିତ୍ର ଏବଂ ମଞ୍ଚରେ ଅଭିନୟ କରିବା ବ୍ୟତୀତ ତମାଳିକା ଏକ ଦୂରଦର୍ଶନ କାର୍ଯ୍ୟକ୍ରମର ବିଚାରିକା ଭାବରେ ମଧ୍ୟ କାର୍ଯ୍ୟ କରିଥିଲେ । ସେ ନାଟ୍ୟଯୁଦ୍ଧ ନାମକ ଏକ ରିୟାଲିଟି ଶୋରେ ବିଚାରିକା ଭାବରେ କାର୍ଯ୍ୟ କରିଥିଲେ । ଦକ୍ଷିଣ କୋରିଆର ସିଓଲଠାରେ ଅନୁଷ୍ଠିତ ଆନ୍ତର୍ଜାତୀୟ ଥିଏଟର ଫେଷ୍ଟିଭାଲରେ ସେ ଅଂଶ କରିଥିଲେ ।
ପ୍ରେମଲତା ବାରିକ, ଓଡ଼ିଶା ସରକାରଙ୍କ ଅଧିନରେ କୁଜଙ୍ଗ ଗୋଷ୍ଠୀ ସ୍ବାସ୍ଥ୍ୟକେନ୍ଦ୍ରରେ କାର୍ଯ୍ୟରତ ଜଣେ ସ୍ୱାସ୍ଥ୍ୟ ପରିଦର୍ଶିକା । ୨୦୨୦ ମସିହା ପାଇଁ ତାଙ୍କୁ ଦେଶର ସର୍ବତ୍କୃଷ୍ଟ ସେବା ସମ୍ମାନ ଜାତୀୟ ଫ୍ଲୋରେନ୍ସ ନାଇଟିଙ୍ଗଲ ପୁରସ୍କାରରେ ସମ୍ମାନୀତ କରାଯାଇଥିଲା । ସ୍ବାସ୍ଥ୍ୟ କ୍ଷେତ୍ରରେ ତାଙ୍କର୍ ସେବା, ସମର୍ପଣ ଓ କର୍ତ୍ତବ୍ଯର ପରାକାଷ୍ଠାପାଇଁ ତାଙ୍କୁ ଏହି ପୁରସ୍କାର ପ୍ରଦାନ କରାଯାଇଥିଲା । ଏହାବ୍ୟତୀତ ସେ ଅନ୍ୟ ୫୦ଟିରୁ ଉର୍ଦ୍ଧ ସରକାରୀ ଓ ବେସରକାରୀ ପୁରସ୍କାରରେ ସମ୍ମାନୀତ । ବୃତ୍ତିଗତ ଜୀବନ କୁଜଙ୍ଗ ଗୋଷ୍ଠୀ ସ୍ୱାସ୍ଥ୍ୟ କେନ୍ଦ୍ର ଅଧୀନରେ ଥିବା ଗୋଟିଏ ପଞ୍ଚାୟତର ୨୧ଟି ଗାଁ ଏବଂ ସହରାଅଞ୍ଚଳର ୪ଟି ବସ୍ତିରେ ପ୍ରେମଲତା କାମ କରନ୍ତି । ଶିଶୁ ଓ ମାତୃ ମୃତ୍ୟୁହାର ହ୍ରାସ ଦିଗରେ ପ୍ରେମଲତାଙ୍କ ପ୍ରୟାସର ସୁଫଳ ଦେଖାଯାଇଛି । ସରକାରଙ୍କ ନେସନାଲ ହେଲ୍ଥ ମିଶନ ଅଧିନରେ ଚାଲିଥିବା ବିଭିନ୍ନ ପ୍ରୋଜେକ୍ଟ ସେ ଗର୍ଭବତୀ ମହିଳାମାନଙ୍କ ପାଖରେ ପହଞ୍ଚିବା ପାଇଁ କାର୍ଯ୍ୟ କରୁଛନ୍ତି । ବ୍ୟକ୍ତିଗତ ଜୀବନ ପ୍ରେମଲତାଙ୍କ ପୈତୃକ ଘର ଜଗତସିଂହପୁର ଜିଲ୍ଲାର ଦେଉଳିସାହି । ତାଙ୍କ ପିତାଙ୍କ ନାମ ଧର୍ମାନନ୍ଦ ବାରିକ ଓ ମାତାଙ୍କ ନାମ ହେନାମଣି । ୧୯୮୦ ମସିହାରେ ସେ ମାଟ୍ରିକ ପାସ କରିଥିଲେ । ସେ ଧ୍ରୁବଚରଣ ସାହୁଙ୍କୁ ବିବାହ କରିଛନ୍ତି ଓ ତାଙ୍କର ଦୁଇ ଜଣ ସନ୍ତାନ୍ତ ଅଛନ୍ତି । ଜଣେ କବି ଭାବରେ ମଧ୍ୟ ପ୍ରେମଲତା ପରିଚିତ । ୧୯୯୨ରେ ତାଙ୍କର ପ୍ରଥମ କବିତା ପୁସ୍ତକ ପ୍ରେମାଞ୍ଜଳି ପ୍ରକାଶ ପାଇଥିଲା । ଏଯାବତ ତାଙ୍କର ୬ଟି ପୁସ୍ତକ ପ୍ରକାଶ ପାଇଛି ।
ଶେଷ ଦୃଷ୍ଟି, ୧୯୯୭ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କୈଳାଶ କୋପିକର । ରାମଚନ୍ଦ୍ର ବେହେରା ଏହି କଥାଚିତ୍ରଟିର କାହାଣୀ ରଚାନ କରିଥିଲେ । ଅପୂର୍ବ କିଶୋର ବୀର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସାଧୁ ମେହେର, ନରେନ୍ଦ୍ର ମହାନ୍ତି, ନୀଲମ ମୁଖାର୍ଜୀ, ଶରତ ପୂଜାରୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସାଧୁ ମେହେର ନରେନ୍ଦ୍ର ମହାନ୍ତି ନୀଲମ ମୁଖାର୍ଜୀ ଶରତ ପୂଜାରୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅସୀମ ସିହ୍ନା ।
କୋଇଲିଖିଆ ଏକ ଗୁଳ୍ମ ଜାତୀୟ ଉଦ୍ଭିଦ । ଏହା କଣ୍ଟାଯୁକ୍ତ । ଫୁଲର ରଙ୍ଗ ଅନୁସାରେ ଧଳା ଓ ନାଲି ଭେଦରେ ଏହା ଦୁଇ ପ୍ରକାରର । ଏ ଗଛର ପ୍ରତ୍ୟେକ ଗଣ୍ଠିରେ, ପତ୍ର ମୂଳେ ଅତି ତୀକ୍ଷ୍ଣ କଣ୍ଟା ରହିଥାଏ। ଏ ଗୁଡ଼ିକ ପ୍ରାୟତଃ ବେତ କଣ୍ଟା ପରି ଦିଶେ। ଫଳ ଗୁଡ଼ିକ ଅଳ୍ପକେ ଯବଧାନ ପରି ଦିଶିଥାଏ। ଏହା ଭିତରେ ଥିବା ମଞ୍ଜିକୁ ପାଣିରେ ପକାଇଲେ ଅଠା ବାହାରେ । ଏହା ଭାରତରେ ସର୍ବତ୍ର ଦେଖାଯାଏ । ପାଣି କୂଳରେ, ଧାନ କିଆରୀରେ ଓ ହିଡ଼ ମୂଳରେ ଏ ଗଛ ହୋଇଥାଏ । ରକ୍ତ କୋଇଲିଖିଆ ଅପେକ୍ଷା ଶୁକ୍ଳ କୋଇଲିଖିଆ ଅଧିକ ଔଷଧୀୟ ଗୁଣଯୁକ୍ତ ହୋଇଥାଏ । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ଅଳ୍ପ ମଧୁର ମିଶ୍ରିତ ତିକ୍ତରସ । ଶୀତଳ ଓ ବଳ ବର୍ଦ୍ଧକ।ଶରୀରର ଲୋହିତ ରକ୍ତ କଣିକା ବୃଦ୍ଧିରେ ସହାୟକ ହୋଇଥାଏ। ବ୍ୟବହାର ମୁଖ୍ୟତଃ ଏହାର ମଞ୍ଜି ଓ ପତ୍ର ଔଧଧୀ ରୂପେ ବ୍ୟବହୃତ ହୁଏ । ଏହା ଶୁକ୍ର ବର୍ଦ୍ଧକ, ବର୍ଣ୍ଣ ବର୍ଦ୍ଧକ, କାନ୍ତିପ୍ରଦ, ସ୍ତମ୍ଭନକାରକ, ଜ୍ୱର, ପିତ୍ତ, ପାଣ୍ଡୁ, ଶୋଥ, ମେହ, ସ୍ୱପ୍ନଦୋଷ, କାମଳ, ଜରାୟୁବ୍ୟାଧି, ଚଳଗର୍ଭ, ଇନ୍ଦ୍ରିୟ ଶୀତଳତା, ଧ୍ୱଜଭଙ୍ଗ ଆଦିର ରୋଗରେ ଏହାର ପ୍ରୟୋଗ କରାଯାଏ।ଯାଇଥାଏ। ଚର୍ମ ରୋଗରେ ମହୁ ସହିତ, ପ୍ରମେହ ଆଦିରେ କଞ୍ଚା ହଳଦୀ ସହିତ, ଅତିସାର, ଶୋଥ ଓ କାମଳ ଆଦିରେ ଗୋଲ ମରିଚ ସହିତ, ଶୁକ୍ରଜନିତ ରୋଗରେ ମିଶ୍ରି ସହିତ ସେବନ କରାଯାଏ। ଅଶ୍ୱଗନ୍ଧା, ଭୂଇଁ କଖାରୁ, ବାଳ ଶିମୂଳ ଓ ତାଳମୂଳୀ ସହିତ ଏହାର ପ୍ରୟୋଗ ଏକ ବଳ ବର୍ଦ୍ଧକ ଓ ବାଜୀ କାରକ ରସାୟନ ଅଟେ ।
ଜାଗ୍ରାଓଁ ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ଲୁଧିଅନ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଜାଗ୍ରାଓଁ ୩୦.୭୯୦୧ ଉତ୍ତର ଅକ୍ଷାଂଶ ଓ ୭୫.୪୭୪୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଜାଗ୍ରାଓଁ ସହରର ମୋଟ ଜନସଂଖ୍ୟା ୬୦୧୦୬ ଅଟେ । ସେଥି ମଧ୍ୟରୁ ୫୨.୭୮% ଜଣ ପରୁଷ ହୋଇଥିବା ବେଳେ ୪୭.୨୨% ଜଣ ନାରୀ ଅଟନ୍ତି । ଜାଗ୍ରାଓଁର ସାକ୍ଷରତା ହାର ୬୮.୨୫% ଅଟେ । ଏହା ଜାତୀୟ ହାରଠାରୁ -୩.୪୧% ପ୍ରତିଶତ କମ ଅଟେ । ସେଥିରୁ ୩୭.୬୨% ପ୍ରତିଶତ ପୁରୁଷ ଓ ୩୦.୬୩% ନାରୀ ଅଟନ୍ତି । ୧୧.୪୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ଜାଗ୍ରାଓଁର ସରକାରୀ ଭାଷା ଅଟେ ।
ବୀରେନ୍ଦ୍ର ସାମନ୍ତରାୟ (ଜନ୍ମ : ୧୯୪୬ ଜୁଲାଇ ୧୧), ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଶିଶୁ ସାହିତ୍ୟିକ  । ସେ ଶ୍ରୀ ବନଫୁଲ ନାମରେ ମଧ୍ୟ ସାହିତ୍ୟ ରଚନା କରନ୍ତି । ୨୦୧୯ ମସିହାରେ ସେ କେନ୍ଦ୍ର ସାହିତ୍ୟ ଏକାଡେମୀ ବାଲ୍‌ ସାହିତ୍ୟ ପୁରସ୍କାର ଓ ୧୯୯୦ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର  (ଶିଶୁ ସାହିତ୍ୟ) ଲାଭ କରିଥିଲେ  । ଏଯାବତ ତାଙ୍କର ୫୦ଟିରୁ ଅଧିକ ପୁସ୍ତକ ପ୍ରକାଶିତ ହୋଇ ସାରିଛି । ଟୁଉକୁ ମୂଷି ନାମରେ ଏକ ଶିଶୁପତ୍ରିକା ସେ କ୍ରମାଗତ ୨୫ବର୍ଷ ଧରି ପ୍ରକାଶ କରିଥିଲେ । ନିଜ ପୈତୃକ ଘରେ ସେ ଏକ ଶିଶୁ ସାହିତ୍ୟ ସଂଗ୍ରହାଳୟ ପ୍ରତିଷ୍ଠା କରିଛନ୍ତି । ବୃତ୍ତିରେ ସେ ଜଣେ ଶିକ୍ଷକ ଥିଲେ ଓ ୨୦୦୪ ମସିହାରେ ଅବସର ଗ୍ରହଣ କରି ସାରିଛନ୍ତି । ଜୀବନୀ ବୀରେନ୍ଦ୍ର ସାମନ୍ତରାୟ ୧୯୪୬ ମସିହାରେ ଖୋର୍ଦ୍ଧା ଜିଲ୍ଲାର ବାଲିପାଟଣା ବ୍ଲକ ଅନ୍ତର୍ଗତ ପାଳସାହି ଗ୍ରାମରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ନିଧି ଖଟେଇ ଓ ମାତାଙ୍କ ନାମ ହେମ ଦେବୀ । ୨ ଭାଇ ଓ ଗୋଟିଏ ଭଉଣୀଙ୍କ ମଧ୍ୟରୁ ବୀରେନ୍ଦ୍ର ସବୁଠୁ ବଡ଼ । ପିଲାଦିନୁ ସେ ସାହିତ୍ୟାନୁରାଗୀ ଥିଲେ । ୧୯୫୯ ମସିହାରେ ଅଷ୍ଟମ ଶ୍ରେଣୀରେ ପଢ଼ିଲା ବେଳେ ତାଙ୍କର ପ୍ରଥମ କବିତା ଆମରି ନଟିଆ ମୀନାବଜାର ପତ୍ରିକାରେ ପ୍ରକାଶ ପାଇଥିଲା । ୧୯୬୩ରେ ସେ ବଳଙ୍ଗା ହାଇସ୍କୁଲରୁ ମାଟ୍ରିକ ପାସ କରିଥିଲେ । ସେତେବେଳକୁ ସେ ୧୦୦ଟି କବିତା ଲେଖିସାରିଥିଲେ । ସେ ଏଥିମଧ୍ୟରେ ଶିଶୁ ରାଇଜ ସଂଗଠନ କରି ପିଲାଙ୍କୁ ବିଭିନ୍ନ ବିଷୟରେ ଶିକ୍ଷା ମଧ୍ୟ ଦେଉଥିଲେ । ୧୯୬୩ ମସିହାରେ ସେ ମାଟ୍ରିକ ପାସ କରିବା ପରେ ଖଦି ବୋର୍ଡ଼ରେ ତାଙ୍କୁ ଚାକିରୀ ମିଳିଥିଲେ ମଧ୍ୟ ସେ ତାକୁ ଗ୍ରହଣ କରିଥିଲେ ମଧ୍ୟ ନିଜ ଗାଁରେ ରହି କିଛି କରିବାର ଇଚ୍ଚାରୁ ସେ ଚାକିରୀ ଛାଡିଥିଲେ । ୧୯୬୬ ମସିହାରେ ସେ ନିଜ ଗ୍ରାମରେ ଏକ ଏମ ଇ ସ୍କୁଲ ଆରମ୍ଭ କରି ସେଠାରେ ଶିକ୍ଷକତା ଆରମ୍ଭ କରିଥିଲେ । ଏହି ସ୍କୁଲରେ ସେ ୩୯ବର୍ଷ କାଳ ଶିକ୍ଷକତା କରିଥିଲେ । ୧୯୭୧ ମସିହାରେ ସେ  'ଟୁଉକୁ ମୂଷି'  ପତ୍ରିକା ପ୍ରକାଶନା ଆରମ୍ଭ କରିଥିଲେ ଓ ୧୯୯୬ ମସିହା ପର୍ଯ୍ୟନ୍ତ ନିଜ ପ୍ରକାଶନ ସଂସ୍ଥା ପଲ୍ଲୀପ୍ରଭା ମାଧ୍ୟମରେ ଏହି ପତ୍ରିକା ପ୍ରକାଶନ ଜାରି ରଖିଥିଲେ । ୧୯୯୦ ମସିହାରେ ପୁସ୍ତକ ରାଜାର ସ୍ୱପ୍ନ ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ୨୦୦୦ ମସିହାରେ ସେ ନିଜ ଘରେ ଶିଶୁ ସାହିତ୍ୟ ସଂଗ୍ରହାଳୟ ପ୍ରତିଷ୍ଠା କରିଥିଲେ । ୨୬୦୦୦ ଓଡ଼ିଆ ଲୋକଙ୍କ ତଥ୍ୟ ସମ୍ବଳିତ ୫ଟି ବ୍ୟକ୍ତିତ୍ୱ ନଥି ସଂସ୍କରଣ ସେ ପ୍ରକାଶ କରିଛନ୍ତି ।
ଶ୍ୟାମଳ ମୁଖାର୍ଜୀଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ଚଳଚ୍ଚିତ୍ର ଜୟଦେବ ୧୯୮୭ ମସିହାରେ ମୁକ୍ତିଲାଭ କରିଥିଲା ।
ଲୋକକଳା ହେଉଛି ଲୋକ ସଂସ୍କୃତିର ଜୀବନ୍ତ ବାର୍ତ୍ତାବହ । ଓଡ଼ିଶାର ବିଭିନ୍ନ ସ୍ଥାନରେ ବିଭିନ୍ନ ପ୍ରକାରର ଲୋକନାଟ, ସଙ୍ଗୀତ, ହାତବୁଣା ଲୁଗା, କାଠ, ପଥର ଆଦିରେ ଖୋଦା/ଅଙ୍କା ଚିତ୍ର ଆଦି ଦେଖିବାକୁ ମିଳିଥାଏ । ଏହି ସବୁରେ କେବଳ ସେହି ଅଞ୍ଚଳର ଲୋକଙ୍କର କଳାନିପୁଣତା ନଥାଏ ବରଂ ସେଠାକାର ଲୋକ ଚଳଣି ଓ ଭାଷାର ଝଲକ ମଧ୍ୟ ଦେଖିବାକୁ ମିଳିଥାଏ ।
ସାରଦା ପ୍ରସାଦ ନାୟକ ଜଣେ ଭାରତୀୟ ରାଜନୈତିଜ୍ଞ ଅଟନ୍ତି,ଯେ କି ବିଜୁ ଜନତା ଦଳ ସହିତ ଜଡ଼ିତ,ଯିଏ ରାଉରକେଲା ବିଧାନ ସଭା ନିର୍ବାଚନର ବିଧାୟକ ଭାବରେ ନିର୍ବାଚିତ ହୋଇଥିଲେ। ସେ ରାଉରକେଲାର 13 ତମ ଏବଂ 14 ତମ ବିଧାୟକ  ସେ 19 ମଇ 2009ରୁ 18 ମଇ 2014 ପର୍ଯ୍ୟନ୍ତ ଚତୁର୍ଦ୍ଦଶ ଆସେମ୍ବଲିରେ ସାଧାରଣ (ବର୍ଗ)ରୁ ନିର୍ବାଚିତ ହୋଇଥିଲେ ଏବଂ ସେହି ଦିନଠାରୁ ସେ ବର୍ତ୍ତମାନର ପର୍ଯ୍ୟନ୍ତ କାର୍ଯ୍ୟ କରୁଛନ୍ତି ।
ସମ୍ବିଧାନ ଅନୁସାରେ ଲୋକ ସଭା, ଭାରତର ଦ୍ୱିଗୃହ ଭାରତୀୟ ସଂସଦର ନିମ୍ନ ସଦନ । ଲୋକସଭାର ସଦସ୍ୟମାନେ ନିଜ ନିଜ ନିର୍ବାଚନ ମଣ୍ଡଳୀକୁ ପ୍ରତିନିଧିତ୍ୱ କରିବା ପାଇଁ ଏକ ସାର୍ବଭୌମିକ ବୟସ୍କ ମତାଧିକାର ଏବଂ ସିଧାସଳଖ ମତଦାନ ବ୍ୟବସ୍ଥା ଦ୍ୱାରା ନିର୍ବାଚିତ ହୁଅନ୍ତି ଏବଂ ସେମାନେ ପାଞ୍ଚ ବର୍ଷ ପର୍ଯ୍ୟନ୍ତ କିମ୍ବା ମନ୍ତ୍ରୀ ପରିଷଦର ପରାମର୍ଶ କ୍ରମେ ରାଷ୍ଟ୍ରପତିଙ୍କ ଦ୍ୱାରା ଲୋକସଭା ଭଙ୍ଗ ନହେବା ପର୍ଯ୍ୟନ୍ତ ସେମାନଙ୍କ ପଦବୀରେ ରହିଥାନ୍ତି । ନୂଆଦିଲ୍ଲୀସ୍ଥିତ ସଂସଦ ଭବନର ଲୋକସଭା କକ୍ଷରେ ଏହାର ଅଧିବେଶନ ଅନୁଷ୍ଠିତ ହୋଇଥାଏ। ଏଠାରେ ଭାରତର ୨୮ଟି ରାଜ୍ୟ ଓ ୮ଟି କେନ୍ଦ୍ର ଶାସିତ ଅଞ୍ଚଳରୁ ୫୪୩ ଜଣ ସାଂସଦ ପ୍ରତିନିଧିତ୍ୱ କରନ୍ତି। ଇତିହାସ ପ୍ରଥମ ସାଧାରଣ ନିର୍ବାଚନ ୧୯୫୨ ମସିହାରେ ହୋଇଥିଲା। ପ୍ରଥମ ସାଧାରଣ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ୨୪୫ଟି ଆସନ ପାଇଥିଲା , ଏହା ସହିତ ଜବାହରଲାଲ ନେହେରୁ ଭାରତର ପ୍ରଥମ ପ୍ରଧାନମନ୍ତ୍ରୀ ହୋଇଥିଲେ।
, .     24 ,  ( 420),  ( 950),  ( 1300) . 01/05/2016. ଜନ ସଂଖ୍ୟା 2011 ଜନଗଣନା ଅନୁସାରେ ଏଠାରେ 1608 ଜଣ ଅଧିବାଶୀ ଥ୍ଗିଲେ  । ଏଠାରେ ସାକ୍ଷ୍ୟରତା ହାର 86.28% ରହିଥିଲା , ଯାହା ଜାତୀୟ ହାରଠାରୁ ଅଧିକ । . +2011 ଜଣ ଗଣନାରେ ଜନସଂଖ୍ୟା    -   5736  3362  2374 -  6  692  369  323 -   0  0  0 -   453  256  197 -   4352  2708  1644 -     2707  2224  483 -     2417  2037  380 -  :  38  28  10 -  :  21  21  0 -  :  7  5  2 -  :  2351  1983  368 -     290  187  103 -  :  24  15  9 -  :  34  25  9 -  :  7  1  6 -  :  225  146  79 -  -  3029  1138  1891 } ଏଠାରେ କମ୍ପବେଳ ବେ ଜାତୀୟ ପାର୍କ ରହିଛି । ଏହା ବୃହତ ନିକୋବର ଜୈବ ମଣ୍ଡଳର ଏକ ଅଂଶ । ଏହି ଜାତୀୟ ପାର୍କ 426 ବର୍ଗ କିଲୋମିଟର ପରିମିତ ସ୍ଥାନରେ ବ୍ୟାପ୍ତ । ଏଠାରେ ଚିର ସବୁଜ ବୃକ୍ଷ , ବୁଦା ଜାତୀୟ , ଓ ବିଭିନ୍ନ ପ୍ରକାର ଜୀବଜନ୍ତୁ ରହିଥାନ୍ତି । ବାଜ ଏଠାରେ ଭାରତୀୟ ନୌସେନାର ବିମାନ ବନ୍ଦର ବାଜ 2012 ମସିହାରେ ଭାରତ ର ନୌସେନା ମୁଖ୍ୟ ଆଡମିରାଲ ନିର୍ମଲା ବର୍ମାଙ୍କଦ୍ୱାରା ଉଦଘାତିତ ହେଇଥିଲା । ଏହି ବିମାନ ବନ୍ଦରଦ୍ୱାରା ମାଲାକା ପ୍ରଣାଳୀ ଓ ବଙ୍ଗୋପସାଗର ଅଞ୍ଚଳରେ ଭାରତୀୟ ନୌସେନା ବିମାନଦ୍ୱାରା ନିରୀକ୍ଷଣ କରି ପାରନ୍ତି ।
ଭାରତୀୟ ସଂସଦର ତଳ ସଦନ ଲୋକ ସଭାର ୧୧ଶ ଲୋକ ସଭାକୁ ୧୯୯୬ ମସିହା ସାଧାରଣ ନିର୍ବାଚନରେ ନିର୍ବାଚିତ ସଭ୍ୟମାନେ ଯାଇଥିଲେ । ଏହି ଲୋକ ସଭାର ସମୟସୀମା ଥିଲା ୧୫ ମଇ ୧୯୯୬ରୁ ୪ ଡିସେମ୍ବର ୧୯୯୭ । ଏହି ସାଧାରଣ ନିର୍ବାଚନରେ ଝୁଲା ସରକାର ଗଠନ ହୋଇଥିଲା, ଫଲରେ ଏହି ଦେଢ଼ ବର୍ଷର ଲୋକ ସଭାରେ ତିନି ଜଣ ପ୍ରଧାନମନ୍ତ୍ରୀ ଦାୟିତ୍ୱ ନେଇଥିଲେ ଓ ଶେଷରେ ୧୯୯୮ ମସିହାରେ ଏହି ଲୋକ ସଭାର ପତନ ହୋଇଥିଲା । ଏହି ସାଧାରଣ ନିର୍ବାଚନରେ ଭାରତୀୟ ଜନତା ପାର୍ଟି ସର୍ବାଧିକ ଆସନରେ ବିଜୟଲାଭ କରିଥିଲା ଏବଂ ପୂର୍ବ ନିର୍ବାଚନଠାରୁ ସେମାନେ ୬୭ଟି ଅଧିକ ଆସନରେ ବିଜୟୀ ହୋଇଥିଲେ, କିନ୍ତୁ ସଂଖ୍ୟା ଗରିଷ୍ଠତା ହାସଲ କରିନପାରିବାରୁ ତାଙ୍କ ଝୁଲା ସରକାର ଗଠନ ହେଲା, ଯାହାକି ମାତ୍ର ୧୬ ଦିନ ତିଷ୍ଠିଥିଲା । ଏହି ୧୬ ଦିନ ପ୍ରଧାନ ମନ୍ତ୍ରୀ ଦାୟିତ୍ୱରେ ଥିଲେ ଅଟଳ ବିହାରୀ ବାଜପେୟୀ । ବାଜପେୟୀଙ୍କ ପରେ ସୁଂଯୁକ୍ତ ସଂଘ ଗଠନ ହେଲା ଓ ୫୪୫ରୁ ୩୩୨ ଜଣ ସଭ୍ୟଙ୍କ ସହମତିରେ ଏଚ.ଡି. ଦେବଗୌଡ଼ା ଭାରତର ୧୧ତମ ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ନେଲେ । ଦେବଗୌଡ଼ା ୧ ଜୁନ ୧୯୯୬ରୁ ୨୧ ଅପ୍ରେଲ ୧୯୯୭ ଯାଏଁ ପ୍ରଧାନମନ୍ତ୍ରୀ ଥିଲେ ଓ ଏହାପରେ ଇନ୍ଦ୍ର କୁମାର ଗୁଜରାଲ ସଂଯୁକ୍ତ ଦଳର ନେତା ଭାବରେ ପ୍ରଧାନମନ୍ତ୍ରୀ ଆସନରେ ବସିଥିଲେ । ସେ ୨୧ ଅପ୍ରେଲ ୧୯୯୭ରୁ ୧୯ ମାର୍ଚ୍ଚ ୧୯୯୮ ଯାଏଁ ପ୍ରଧାନମନ୍ତ୍ରୀ ଥିଲେ । ଲାଲୁ ପ୍ରସାଦ ଯାଦବ ଏହି ମେଣ୍ଟରୁ ତାଙ୍କର ସମର୍ଥନ ପ୍ରତ୍ୟାହାର କରିବା ସହିତ ଜନତା ଦଳ ଛାଡ଼ି ନିଜର ନୂଆ ଦଳ, ରାଷ୍ଟ୍ରୀୟ ଜନତା ଦଳ ଗଠନ କରିବା ଫଳରେ ୧୧ଶ ଲୋକ ସଭାର ଭଙ୍ଗ ହୋଇଥିଲା ଏବଂ ୧୯୯୮ରେ ଭାରତରେ ପୁଣିଥରେ ସାଧାରଣ ନିର୍ବାଚନ ଅନୁଷ୍ଠିତ ହୋଇଥିଲା ଓ ୧୨ଶ ଲୋକ ସଭା ଗଠିତ ହୋଇଥିଲା । ୧୯୯୬ ଭାରତୀୟ ସାଧାରଣ ନିର୍ବାଚନ ପରେ ରାଜ୍ୟ ସଭାର ୪ଜଣେ ସଭ୍ୟ ୧୧ଶ ଲୋକ ସଭାକୁ ମନୋନୀତ ହୋଇ ଆସିଥିଲେ ।
ମାସ୍ଟାଇଟିସ  (ଇଂରାଜୀ ଭାଷାରେ ) ରୋଗ ସ୍ତନ୍ୟପାନ   ସମ୍ପର୍କୀୟ ସ୍ତନ   ବା ଅଡ‌୍ଡରର   ପ୍ରଦାହକୁ ବୁଝାଏ  । ସ୍ତନରେ ଯନ୍ତ୍ରଣା ହୁଏ ଓ ଲାଲ ଦେଖାଯାଏ । ଏହା ସାଥିରେ ଜ୍ୱର ହୁଏ ଓ ଅସୁସ୍ଥ ଅନୁଭବ ହୁଏ । ପ୍ରସବ ପରେ କିଛି ମିନିଟ ମଧ୍ୟରେ ଏହା ଜଣାଯାଏ । ରୋଗ ଜଟିଳ ହେଲେ ଆବସେସ ହୋଇଯାଏ । ଉପ‌ଯୁକ୍ତ ସ୍ତନ୍ୟପାନ ନ‌କରେଇଲେ, ଫଟା ସ୍ତନାଗ୍ର ବ ନିପଲ   ଥିଲେ, ସ୍ତନ ପମ୍ପ   ବ୍ୟବ‌ହାର କଲେ ଓ ଶିଶୁର ଶୀଘ୍ର ସ୍ତନ୍ୟାପାନ ବନ୍ଦ   କଲେ ଏହି ରୋଗ ହୁଏ । ସ୍ଟାଫିଲୋକୋକାଇ   ଓ ସ୍ଟ୍ରେପ୍ଟୋକୋକାଇ   ଜୀବାଣୁ ମୂଖତଃ ଏହି ରୋଗ କରାନ୍ତି । ଲକ୍ଷଣ ଅନୁସାରେ ରୋଗ ନିର୍ଣ୍ଣୟ କରାଯାଏ । ନିର୍ଣ୍ଣୟ ନିମନ୍ତେ ଅଲଟ୍ରାସାଉଣ୍ଡ   ଆବଶ୍ୟକ ହୋଇପାରେ । ବାରମ୍ବାର ଓ ଉପ‌ଯୁକ୍ତ ସ୍ତନ୍ୟପାନ କରି ଏହି ରୋଗକୁ ପ୍ରତିରୋଧ କରିହୁଏ । ସଂକ୍ରମଣ ଥିଲେ ସେଫାଲେକ୍ସିନ   ଭଳି ଆଣ୍ଟିବାୟୋଟିକ   ଦିଆଯାଏ । ଆରୋଗ୍ୟ ହେବା ନିମନ୍ତେ ସ୍ତନ ଖାଲି ହେବା ପର୍ଯ୍ୟନ୍ତ ସ୍ତନ୍ୟପାନ କରିବା ନିତାନ୍ତ ଆବଶ୍ୟକ । ପ୍ରୋବାୟୋଟିକର   ଉପକାରୀତା ପ୍ରମାଣ ମୁଳୁଛି । ସ୍ତନ୍ୟପାନ କରାଉଥିବା ୧୦% ମହିଳାଙ୍କର ଏହି ରୋଗ ହୁଏ ।
ସନ୍ତାନ ୧୯୯୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା ମହମ୍ମଦ ମହସିନଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା ।
ଶ୍ରୀ ଶ୍ରୀ ବିଶ୍ୱବିଦ୍ୟାଳୟ ଓଡ଼ିଶାର ଏକ ବେସରକାରୀ ବିଶ୍ୱବିଦ୍ୟାଳୟ। ଏହା ୨୦୦୯ ମସିହାରେ ଓଡ଼ିଶା ବିଧାନ ସଭାର ପାରିତ ଶ୍ରୀ ଶ୍ରୀ ବିଶ୍ୱବିଦ୍ୟାଳୟ ବିଲଦ୍ୱାରା ଗଠିତ ହୋଇଛି। ଏହା କଟକ ନଗରର ଉତ୍ତରଦିଗରେ ମହାନଦୀ କୂଳ ବିଦ୍ୟାଧରପୂରରେ ଅବସ୍ଥିତ।
ଶୋଲାବନ୍ଦନ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ମଦୁରଇ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶୋଲାବନ୍ଦନ ସହରର ମୋଟ ଜନସଂଖ୍ୟା ୨୧୬୬୧ ଅଟେ । ସେଥି ମଧ୍ୟରୁ ୫୦.୦୭% ଜଣ ପରୁଷ ହୋଇଥିବା ବେଳେ ୪୯.୯୩% ଜଣ ନାରୀ ଅଟନ୍ତି । ଶୋଲାବନ୍ଦନର ସାକ୍ଷରତା ହାର ୭୧.୭୯% ଅଟେ । ଏହା ଜାତୀୟ ହାରଠାରୁ -୬.୯୫% ପ୍ରତିଶତ କମ ଅଟେ । ସେଥିରୁ ୩୯.୫୬% ପ୍ରତିଶତ ପୁରୁଷ ଓ ୩୨.୨୩% ନାରୀ ଅଟନ୍ତି । ୧୦.୫୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ଶୋଲାବନ୍ଦନର ସରକାରୀ ଭାଷା ଅଟେ ।
ମନମୋହନ ମହାପାତ୍ରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ଚଳଚ୍ଚିତ୍ର  'ନୀରବ ଝଡ଼'  ୧୯୮୪ ମସିହାରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟି ଜାତୀୟ ପୁରସ୍କାର ପାଇଥିଲା ।
ରାଯୌରି ଏକ ଭାରତୀୟ ବିଜ୍ଞାପିତ ଅଞ୍ଚଳ ପରିଷଦ   ଅଟେ । ଏହା ଜାମ୍ମୁ ଓ କାଶ୍ମୀରର ରଜଉରି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାଯୌରି ୩୩.୩୮୩୩ ଉତ୍ତର ଅକ୍ଷାଂଶ ଓ ୭୪.୩୦୦୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୦୦୧ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାଯୌରି ସହରର ମୋଟ ଜନସଂଖ୍ୟା ୪୪୧୫ ଅଟେ । ସେଥି ମଧ୍ୟରୁ ୫୨.୪୧% ଜଣ ପରୁଷ ହୋଇଥିବା ବେଳେ ୪୭.୫୯% ଜଣ ନାରୀ ଅଟନ୍ତି । ରାଯୌରିର ସାକ୍ଷରତା ହାର ୭୯.୩୦% ଅଟେ । ଏହା ଜାତୀୟ ହାରଠାରୁ ୧୪.୪୬% ପ୍ରତିଶତ କମ ଅଟେ । ସେଥିରୁ ୪୨.୯୦% ପ୍ରତିଶତ ପୁରୁଷ ଓ ୩୬.୪୦% ନାରୀ ଅଟନ୍ତି । ୧୨.୫୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଇଂରାଜୀ, କାଶ୍ମିରୀ, ଉର୍ଦ୍ଦୁ ରାଯୌରିର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୨୮ ଜୁଲାଇ ବର୍ଷର ୨୦୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୧୦ତମ  । ବର୍ଷ ଶେଷ ହେବା ପାଇଁ ଆଉ ୧୫୬ ଦିନ ବାକି ଅଛି ।
ପଲ୍‌ମୋନାରି ଏମ୍ବୋଲିଜ୍ମ  (ପିଇ) ବା ଫୁସଫୁସ ଅନ୍ତଃଶଲ୍ୟତା ନାମ ଦିଆଯାଏ ଯେତେବେଳେ କୌଣସି ପଦାର୍ଥ ଦେହର ଅନ୍ୟ କୌଣସି ସ୍ଥାନରୁ ରକ୍ତରେ ଏମ୍ବୋଲିଜ୍ମ ବା ଅନ୍ତଶଲ୍ୟ ହୋଇ ପ୍ରବାହିତ ହୁଏ ଓ ଫୁସଫୁସ ଧମନୀକୁ ଅବରୋଧ କରେ  । ଏହାର ଲକ୍ଷଣ:- ଶ୍ୱାସକଷ୍ଟ  , ଛାତି ଯନ୍ତ୍ରଣା ବିଶେଷତଃ ପ୍ରଶ୍ୱାସ ନେଲା ବେଳେ ଓ କାଶିଲା ବେଳେ ରକ୍ତ ପଡ଼େ । ଅନ୍ତଶିରା ଥ୍ରମ୍ବୋସିସ୍ ଲକ୍ଷଣ ମଧ୍ୟ ପ୍ରକାଶିତ ହୁଏ ଯେଉଁଥିରେ ଏକ ଲାଲ, ଉଷୁମ, ସ୍ଫିତ ଓ କଷ୍ଟଦାୟକ ଗୋଡ଼ ଦେଖାଯାଏ । ସ୍ୱଳ୍ପ ଅମ୍ଳଜାନ ସାଚୁରେସନ, ଦୃତ ଶ୍ୱାସକ୍ରିୟା, ଦୃତ ହୃତ୍‌ପିଣ୍ଡ ଗତି ଓ ବେଳେ ବେଳେ ସାମାନ୍ୟ ଜ୍ୱର ହୁଏ । ରୋଗ ସାଂଘାତିକ ହେଲେ ଅତ୍ୟଳ୍ପ ରକ୍ତଚାପ, ମୂର୍ଚ୍ଛା ଓ ହଠାତ୍ ମୃତ୍ୟୁ ହୋଇଯାଏ । ପିଇ ସାଧାରଣତଃ ଗୋଡ଼ରେ ସୃଷ୍ଟି ହୋଇଥିବା ଜମାଟ ରକ୍ତ ବା କ୍ଲଟ୍ ପ୍ରବାହିତ ହୋଇ ଫୁସଫୁସରେ ପ‌ହଞ୍ଚି ରୋଗ ସୃଷ୍ଟି କରେ । କର୍କଟ ରୋଗ, ଦୀର୍ଘକାଳୀନ ବିଛଣା ବିଶ୍ରାମ, ଧୂମ୍ରପାନ, ସ୍ଟ୍ରୋକ୍, କେତେକ ଜେନେଟିକ ରୋଗ, ଗର୍ଭାବସ୍ଥା, ମୋଟାପଣ, ଓ କେତେକ ଅପରେଶନ ପରେ ଏହି କ୍ଲଟ୍ ସଙ୍କଟ ବୃଦ୍ଧି ପାଏ । ଅଳ୍ପ କେତେକ କେଶ୍‌ରେ ବାୟୁ, ଚର୍ବି, ଓ ଉଲ୍ୱଜଳ ଏମ୍ବୋଲିଜ୍ମ ହୋଇପାରେ । ଚିହ୍ନ ଓ ଲକ୍ଷଣ ସ‌ହିତ ପରୀକ୍ଷା ଫଳ ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ଏକ ରକ୍ତ ପରୀକ୍ଷା ଡି ଡାଇମରଦ୍ୱାରା ଏହି ରୋଗ ନ ଥିବା ଜଣାଯାଇ ପାରେ । ଅନ୍ୟଥା ସିଟି ପଲ୍‌ମାନାରି ଆଞ୍ଜିଓଗ୍ରାଫି, ଫୁସଫୁସ ଭେଣ୍ଟଲେସନ/ପରଫ୍ୟୁଜନ ସ୍କାନ ବା ଗୋଡ଼ର ଅଲ୍‌ଟ୍ରାସାଉଣ୍ଡ କରି ରୋଗ ନିର୍ଣ୍ଣୟ କରାଯାଏ । ଅନ୍ତଃଶିରା ଥ୍ରମ୍ବୋସିସ ଓ ପିଇ ଉଭୟ ରୋଗ ଥିଲେ ଭେନସ ଥ୍ରୋମ୍ବୋଏମ୍ବୋଲିଜ୍ମ ବା ଭିଟିଇ କୁହାଯାଏ । ଅପରେଶନ ହେବା ପରେ ତୁରନ୍ତ ଚଳପ୍ରଚଳ ହେଲେ, ବସିବା ସମୟରେ ଗୋଡ଼ ବ୍ୟାୟାମ ଓ କେତେକ ଅପରେଶନ ପରେ ରକ୍ତ ପତଳାକାରୀ ଔଷଧ ଦେଲେ ଏହି ରୋଗର ପ୍ରତିଷେଧ ହୁଏ । ହେପାରିନ ବା ୱାରଫାରିନ ଆଦି ରକ୍ତ ପତଳାକାରୀ ଔଷଧ ଦେଇ ଚିକିତ୍ସା କରାଯାଏ । ଅଧିକାଂଶ ସମୟରେ ଏହି ଔଷଧ ୬ମାସ ବା ଅଧିକ ସମୟ ଧରି ଦିଆଯାଏ । ଅତି ସାଂଘାତିକ ରୋଗରେ ଟିସୁ ପ୍ଲାଜ୍‌ମିନୋଜେନ ଆକ୍ଟିଭେଟର ଦେଇ ଥ୍ରମ୍ବୋଲାଇସିସ୍ କରାଯାଏ ବା ପଲମୋନାରି ଥ୍ରମ୍ବେକ୍ଟମି ଅପରେଶନ କରାଯାଏ । ରକ୍ତ ପତଳାକାରୀ ଔଷଧ ଯଥେଷ୍ଟ ନ ହେଲେ ଭେନା କାଭା ଫିଲଟର ବ୍ୟବ‌ହାର କରାଯାଏ । ପ୍ରତି ବର୍ଷ ୟୁରୋପରେ ପ୍ରାୟ ୪୩୦,୦୦୦ଲୋକ ପଲ୍‌ମୋନାରି ଏମ୍ବୋଲିଜ୍ମ ରୋଗଦ୍ୱାରା ଆକ୍ରାନ୍ତ ହୁଅନ୍ତି । ଯୁକ୍ତରାଷ୍ଟ୍ର ଆମେରିକାରେ ପ୍ରତି ବର୍ଷ ୩୦୦,୦୦୦ରୁ ୬୦୦,୦୦୦ଲୋକ ଏହି ରୋଗରେ ଆକ୍ରାନ୍ତ ହୁଅନ୍ତି, ଯାହା ଫଳରେ ୫୦,୦୦୦ରୁ ୨୦୦,୦୦୦ ଲୋକଙ୍କର ମୃତ୍ୟୁ ହୁଏ । ପୁରୁଷ ଓ ମହିଳାଙ୍କ ରୋଗ ହାର ସମାନ ଥାଏ । ବୟସ ବୃଦ୍ଧି ହେବା ପରେ ଏହି ରୋଗ ସାଧାରଣତଃ ହୁଏ ।
କୋଶଳା ରାମଚଣ୍ଡୀ ମନ୍ଦିର ଅନୁଗୋଳ ଜିଲ୍ଲାରେ ଥିବା ଏକ ଦେବୀ ପୀଠ । ଏହି ମନ୍ଦିରଟି କୋଶଳା ଗ୍ରାମରେ ରହିଛି, ଯାହାକି ଅନୁଗୋଳଠାରୁ ୬୩ ନମ୍ବର ରାଜ୍ୟ ରାଜପଥରେ ବାଗେଡ଼ିଆ ରାସ୍ତାରେ ଦେବଗଡ଼ ଆଡ଼କୁ ଗଲେ ୨୮ କି.ମି ଦୂରରେ ଅବସ୍ଥିତ । ଦେବୀଙ୍କ ନାମ ଅନୁସାରେ, ଏହି ଗ୍ରାମଟିର ନାମକରଣ କରାଯାଇଥିବା ଲୋକକଥା ରହିଛି । ଏହି କ୍ଷେତ୍ରରେ ଉଭୟ ଶକ୍ତି ଏବଂ ଶିବଙ୍କର ଉପାସନା କରାଯାଇଥାଏ । ଏଠାରେ ଦେବୀ ରାମଚଣ୍ଡୀଙ୍କୁ ପୂଜା କଲେ ବନ୍ଧ୍ୟ ନାରୀମାନେ ସନ୍ତାନବତୀ ହୋଇଥାଆନ୍ତି ବୋଲି ବିଶ୍ୱାସ ଅଛି । ପୁରାତନ ମନ୍ଦିରର ମୂଳଦୁଆ ନିକଟରେ ଏକ ମନ୍ଦିର ନିର୍ମାଣ କରାଯାଇଥିଲା । ଏହି ପୀଠରେ ପାଳିତ ଦୁଇଟି ମୁଖ୍ୟ ପର୍ବ ହେଉଛି ଧୂଳିଆ ପୂଜା ଓ କାଦୁଅଳି ପୂଜା । ଭାଦ୍ରବ କୃଷ୍ଣ ପକ୍ଷ ଦ୍ୱିତୀୟା ଦିନରେ ଏଠାରେ ଏକ ଯାତ୍ରା ଅନୁଷ୍ଠିତ ହୁଏ । ଜୁଲାଇରୁ ଅଗଷ୍ଟ ମଧ୍ୟରେ ହେଉଥିବା ଏହି ଯାତ୍ରା ରାମଚଣ୍ଡୀ ଯାତ୍ରା ବା କାଦୁଆଳି ଯାତ୍ରା ନାମରେ ପରିଚିତ । ଏହି ଉତ୍ସବ ପ୍ରତ୍ୟେକ ବର୍ଷ ପାଳନ କରାଯାଏ ଓ ହଜାର ହଜାର ଭକ୍ତ ଏଥିରେ ଯୋଗ ଦେଇଥା 'ନ୍ତି ।
ମିନି ଟିଲର୍ ଏକ ନୂଆ ପ୍ରକାରର ଛୋଟ କୃଷି କଲ୍ଟିଭେଟର୍ ଯାହା କୃଷକ ଓ ଘରୋଇ ଲୋକମାନଙ୍କ ଦ୍ୱାର ବହୁଳ ଭାବରେ ଆଦୃତ  ଏହା ପାବ୍ୱାର୍ ଟିଲର୍ ବା ବଗିଚା ଟିଲର୍ ଭାବରେ ଜଣାଶୁଣା  କୃଷି ଭିତ୍ତିକ ରୋଟାରି ଟିଲର୍ ଛୋଟ, ଶକ୍ତିଶାଳି ଓ ଶସ୍ତା ହୋଇଥିବାରୁ ଟ୍ରାକ୍ଟର୍ ବଦଳରେ ମଧ୍ୟ ବ୍ୟବହାର କରାଯାଉଛି  ଏହା ୧ ହେକ୍ଟର୍ ଜମିକୁ ୮ରୁ ୯ ଘଣ୍ଟାରେ ପ୍ରସ୍ତୁତ କରିପାରେ  ଏଗୁଡିକୁ  "ପାବ୍ୱାର୍ ଟିଲର୍"  ବା  "ବ୍ୱାକିଙ୍ଗ୍ ଟ୍ରାକ୍ଟର୍"  ମଧ୍ୟ କୁହାଯାଏ  ବହୁ ବର୍ଷ ତଳେ ଏହା କେବଳ ଧାନ ଚାଷ ହେଉଥିବା ଅଞ୍ଚଳ ଲାଗି ଉପଯୁକ୍ତ ମନେକରାଯାଉଥିଲା ଏବଂ ସ୍ଟିଲ୍ର୍ କେଜ୍ ଚକ ଉତ୍ତମ କର୍ଷଣ ଲାଗି ବ୍ୟବହାର କରାଯାଉଥିଲା  ବର୍ତ୍ତମାନ କିନ୍ତୁ ଏହା ସମଗ୍ର ବିଶ୍ୱରେ ଉଭୟ ଓଦା ଓ ସୁଖିଲା ଚାଷ ଜମି ଲାଗି ବ୍ୟବହାର କରାଯାଉଛି  ଏଗୁଡିକର ବହୁମୁଖି ଉପଯୋଗିତା ଉଭୟ ଓଦା ଓ ସୁଖିଲା ଚାଷ ଜମିରେ ରହିଛି  ଯଥା- ପରିବହନ, ଉତ୍ତୋଳନ କରିବା, କାଣ୍ଡିବା, ଗାତ ଖୋଳିବା, ସାର ବା କୀଟନାଶକ ସିଞ୍ଚନ କରିବା  ଏହାକୁ ପାହାଡ, ପର୍ବତ, ସବୁଜ ଗୃହ ଓ ତୋଟାମାନଙ୍କରେ ମଧ୍ୟ ବ୍ୟବହାର କରିହେବ  ବିକାଶଶୀଳ ଦେଶମାନଙ୍କରେ ଏହାର ଡିଜେଲ୍ ମଡେଲ୍, ଗ୍ୟାସୋଲିନ୍ ମଡେଲ୍ ଅପେକ୍ଷା ଅଧିକ ଆଦୃତ
ନନ୍ଦନନ୍ଦନ ଦାସ, ଓଡ଼ିଶାର ଜଣେ ସିଭିଲ ଇଞ୍ଜିନିୟର ଓ ସମାଜସେବୀ । ସେ ଓଡ଼ିଶା ସରକାରଙ୍କର ପୂର୍ତ୍ତ ବିଭାଗର ଶାସନ ସଚିବ ଭାବରେ କାର୍ଯ୍ୟକରି ଅବସର ଗ୍ରହଣ କରିସାରିଛନ୍ତି । ସିଭିଲ ଇଞ୍ଜିନିୟରିଂ ଓ ସମାଜସେବା ବାବଦରେ ସେ ଅନେକ ପୁସ୍ତକ ରଚନା କରିଛନ୍ତି । ଜୀବନୀ ନନ୍ଦନନ୍ଦନ, ଭଦ୍ରକ ଜିଲ୍ଲାର ବାଉଦପୁର ଗ୍ରାମରେ ଜନ୍ମଗ୍ରହଣ କରିଥିଲେ । ବିଏମ ବାଗୁରାଇ ବିଦ୍ୟାଳୟରେ ସେ ଏକାଦଶ ଓ ଭଦ୍ରକ କଲେଜରୁ ଆଇଏସସି ଏବଂ ବିଏସସି ପଢ଼ିଥିଲେ । ବୁର୍ଲା ଇଞ୍ଜିନିୟରିଂ କଲେଜରୁ ସେ ସିଭିଲ ଇଞ୍ଜିନିୟରିଂ କରିଥିଲେ । ୧୯୬୫ମସିହାରେ ଇଞ୍ଜିନିୟରିଂ ଶେଷ ବର୍ଷ ପରୀକ୍ଷାଫଳ ବାହାରିବା ପୂର୍ବରୁ, ତାଙ୍କୁ ପୂର୍ତ୍ତ ବିଭାଗର ଓଭରସିୟର ଭାବରେ ଚଣ୍ଡୀଖୋଲଠାରେ ନିଯୁକ୍ତି ମିଳିଥିଲା । ପୂର୍ତ୍ତ ବିଭାଗରେ ବିଭିନ୍ନ ପଦବୀରେ କାର୍ଯ୍ୟ କରି ସେ ୨୦୦୧ ମସିହାରେ ଅବସର ଗ୍ରହଣ କରିଥିଲେ । କର୍ମମୟ ଜୀବନ ମଧ୍ୟରେ ସେ ରାସ୍ତା ଓ କୋଠା ବାବଦରେ ବହୁ ଗବେଷଣା କରିଥିଲେ । ଏହି ଗବେଷଣାକୁ ପାଥେୟ କରି, ସେ ୨ଥର ପିଏଚଡ଼ି ହାସଲ କରିଛନ୍ତି । ସେ ସିଭିଲ ଇଞ୍ଜିନିୟରିଂରେ ଡିଏସସି ଓ ସମାଜସେବାରେ ଡିଲିଟ ଏବଂ ପୋଷ୍ଟଡକ୍ଟରାଲ ଫେଲୋସିପ ହାସଲ କରିଛନ୍ତି । ତାଙ୍କ ନାମରେ ଇନଷ୍ଟିଟ୍ୟୁଟ ଅଫ ଇଞ୍ଜିନିୟର୍ସ ଓଡ଼ିଶା, ତରଫରୁ ଏକ ପୁରସ୍କାର ମଧ୍ୟ ବିତରଣ କରାଯାଏ । ଅବସର ପରେ, ନନ୍ଦନନ୍ଦନ ପିପୁଲ୍ସ ୱେଲଫେୟାର ସଜେଶନ ଫୋରମର ଅଧ୍ୟକ୍ଷ, ଓଡ଼ିଶା ଦୁର୍ନୀତି ସଂଘର୍ଷ ମଞ୍ଚର ଅଧ୍ୟକ୍ଷ ଓ ଇଣ୍ଡିୟାନ ବିଲଡିଂ କଂଗ୍ରେସର ଆଡ଼ଭାଇଜର ଭାବରେ କାର୍ଯ୍ୟ କରୁଛନ୍ତି । ଜୀବାଶ୍ମ, କୋରାଲ ଓ କ୍ରୀଷ୍ଟାଲକୁ ନେଇ ତାଙ୍କର ଏକ କ୍ଷୁଦ୍ର ସଂଗ୍ରହାଳୟ ରହିଛି ।
ପ୍ରତିପଦ, ପ୍ରତିପଦା ବା ପ୍ରଥମା ହିନ୍ଦୁ ପାଞ୍ଜିରେ ଥିବା କୃଷ୍ଣପକ୍ଷର  (ପନ୍ଦର ଦିନ) ପ୍ରଥମ ଦିନ  । ଭାରତର ବିଭିନ୍ନ ସ୍ଥାନରେ ଏହା ପ୍ରଧାନତଃ ଦୁଇଟି ନାମରେ ଜଣା: ପଶ୍ଚିମ ବଙ୍ଗ, ଓଡ଼ିଶା ଏବଂ ପଶ୍ଚିମ ଭାରତରେ  (ମହାରାଷ୍ଟ୍ର, କୋଙ୍କଣ ଏବଂ ଗୋଆ) ପ୍ରତିପଦା ଓ ଅନ୍ୟାନ୍ୟ ସ୍ଥାନରେ ପ୍ରଥମା  । ପ୍ରତ୍ୟେକ ମାସରେ ଦୁଇଟି  "ଶୁକ୍ଲ"   (ଉଜ୍ଜ୍ୱଳ) ଏବଂ  "କୃଷ୍ଣ"   (ଅନ୍ଧାର) ନାମରେ ପ୍ରତିପଦ ଥାଏ  । ଏହା ପ୍ରତ୍ୟେକ ଚନ୍ଦ୍ରମାସର ପ୍ରଥମ ଏବଂ ଷୋଡ଼ଶ ଦିନରେ ଘଟେ । ହିନ୍ଦୁ ଜ୍ୟୋତିର୍ବିଦ୍ୟା ଅନୁସାରେ ଏହା ଜହ୍ନର ପ୍ରଥମ କଳାର ହ୍ରାସ ବା ବୃଦ୍ଧିଜନିତ ତିଥି ଏବଂ ପୂର୍ଣ୍ଣିମା ଓ ଅମାବାସ୍ୟାର ପର ଦିନ ଭାବରେ ଗଣାଯାଇଥାଏ । କାର୍ତ୍ତିକ ମାସର ଶୁକ୍ଳ ପ୍ରତିପଦ ବଳି ପ୍ରତିପଦା ନାମରେ ମଧ୍ୟ ଜଣା । ହିନ୍ଦୁ ପୁରାଣ ଅନୁସାରେ ଏହି ଦିନ ବାମନ ଅବତାରରେ ବିଷ୍ଣୁ ବଳିଙ୍କୁ ପାତାଳକୁ ଚାପି ଦେଇଥିଲେ ।
ରାଜପିପ୍ଲା ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ନର୍ମଦ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାଜପିପ୍ଲା ୨୧.୭୮୮୬ ଉତ୍ତର ଅକ୍ଷାଂଶ ଓ ୭୩.୫୬୯୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୭୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାଜପିପ୍ଲା ସହରର ମୋଟ ଜନସଂଖ୍ୟା ୩୪୯୨୩ ଅଟେ । ସେଥି ମଧ୍ୟରୁ ୫୧.୧୯% ଜଣ ପରୁଷ ହୋଇଥିବା ବେଳେ ୪୮.୮୧% ଜଣ ନାରୀ ଅଟନ୍ତି । ରାଜପିପ୍ଲାର ସାକ୍ଷରତା ହାର ୭୭.୦୨% ଅଟେ । ଏହା ଜାତୀୟ ହାରଠାରୁ ୧୨.୧୮% ପ୍ରତିଶତ କମ ଅଟେ । ସେଥିରୁ ୪୨.୧୨% ପ୍ରତିଶତ ପୁରୁଷ ଓ ୩୪.୯୦% ନାରୀ ଅଟନ୍ତି । ୧୦.୦୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ରାଜପିପ୍ଲାର ସରକାରୀ ଭାଷା ଅଟେ ।
ଏଡ୍ୱର୍ଡ କ୍ରିଷ୍ଟୋଫର୍ ସିରନ୍ ଏମ.ବି.ଇ  (ଜନ୍ମ ୧୭ ଫେବୃୟାରି ୧୯୯୧) ଏକାଧାରରେ ଜଣେ ଇଂରାଜୀ ଗାୟକ, ସଙ୍ଗୀତକାର, ଗିଟାର ବାଦକ ଏବଂ ସଙ୍ଗୀତ ପ୍ରଯୋଜକ ଅଟନ୍ତି  ।
ଓଲୋଡାଟେରୋଲ  (ଇଂରାଜୀ ଭାଷାରେ ), ଷ୍ଟ୍ରିଭେର୍ଡି ଏହାର ଏକ ବେପାର ନାମ, ହେଉଛି ଏକ ଦୀର୍ଘ-କାର୍ଯ୍ୟକାରୀ ଆଡ୍ରେନୋରିସେପ୍ଟର ଆଗୋନିଷ୍ଟ   ଔଷଧ ଯାହା କ୍ରନିକ ଅବଷ୍ଟ୍ରକ୍ଟିଭ ଫୁସଫୁସ ରୋଗର   ଚିକିତ୍ସା ପାଇଁ ବ୍ୟବହୃତ ହୁଏ  । ଆଜ୍‌ମା ରୋଗରେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଫୁସଫୁସ ଭିତରକୁ ଏହା ପ୍ରଶ୍ୱାସ ମାଧ୍ୟମରେ ଗ୍ରହଣ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କାଶ, ତରଳ ଝାଡ଼ା, ଗଣ୍ଠି ଯନ୍ତ୍ରଣା, ରାସ ଏବଂ ନାକରୁ ସ୍ରାବ ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି   ବିସ୍ତାର ଏବଂ ବ୍ରୋଙ୍କୋସ୍ପାଜ୍ମ ହୋଇପାରେ । ଆଜ୍‌ମା ରୋଗ ଥିଲେ ମୃତ୍ୟୁ ଆଶଙ୍କା ରହିବ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ୨୦୧୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓଲୋଡାଟେରୋଲକୁ ଅନୁମୋଦନ କରାଯାଇଥିଲା । ଏହା ଏକକ ଇନହେଲର୍ ଭାବରେ ଟିଆଟ୍ରୋପିୟମ ବ୍ରୋମାଇଡ ସହିତ ମିଳିତ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାସରେ ଏହି ଔଷଧ ପିଛା ୨୬ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୩୦ ଆମେରିକୀୟ ଡଲାର ଅଟେ ।
ମହାଳସା  ଇଂରାଜୀ ଭାଷାରେ   :      , :  , ମ୍ହାଲସା ମଧ୍ୟ କୁହାଯାଏ  ଜଣେ ହିନ୍ଦୁ ଦେବୀ । ଦୁଇ ପ୍ରକାର ଅବତାରରେ ତାଙ୍କୁ ପୂଜା କରାଯାଏ । ସ୍ୱାଧୀନ ଭାବରେ ବିଷ୍ଣୁଙ୍କ ମୋହିନୀ ଅବତାରକୁ ମହାଳସା ନାରାୟଣୀ ମଧ୍ୟ କୁହାଯାଏ । ତାଙ୍କୁ ଶିବଙ୍କର ଏକ ପ୍ରତିରୁପ ଖଣ୍ଡୋବାଙ୍କର ପତ୍ନୀ ଭାବରେ ମଧ୍ୟ ପୂଜା କରାଯାଏ । ଏହି ପରମ୍ପରାରେ ସେ ପାର୍ବତୀଙ୍କ ସ‌ହ ଶିବଙ୍କର ପତ୍ନୀର ମାନ୍ୟତା ପାଇଥିଆନ୍ତି । ସ୍ୱାଧୀନ ଦେବୀ ମହାଳସାଙ୍କର ମୂଖ୍ୟ ମନ୍ଦିର ମାର୍ଦୋଲ, ଗୋଆର   ମହାଳସା ନାରାୟଣୀ ମନ୍ଦିରରେ   ମହାଳସା ନାରାୟଣୀ ଅବତାର ନାମରେ ଅଛି । ନେବାସାରେ   ମହାଳସା, ମୋହିନୀ ବା ମହାଳସା ଦେବୀ ନାମରେ ଅଛନ୍ତି ଯାହା ଖଣ୍ଡୋବା ପତ୍ନୀଙ୍କ ଜନ୍ମ ସ୍ଥାନ ରୂପେ ପରିଚିତ ଅଛି । ଏଠାରେ ବିଭିନ୍ନ ଗୋଷ୍ଠୀ ବା ଜାତିର ଲୋକମାନେ ତାଙ୍କୁ କୁଳଦେବୀର ମାନ୍ୟତା ଦିଅନ୍ତି । ମହାରାଷ୍ଟ୍ରର ନେଭାସା ତାଲୁକାରେ ଖଣ୍ଡୋବାଙ୍କର ପତ୍ନୀ ଭାବରେ ମହାଳସାଙ୍କର ମୂଖ୍ୟ ମନ୍ଦିର, ମୋହିନୀରାଜ ମନ୍ଦିର ଅଛି ଯେଉଁଠାରେ ତାଙ୍କର ଚାରି ହାତ ଥିବା ଆକାରରେ ପୂଜା କରାଯାଏ ଓ ସେ ମୋହିନୀ ନାମରେ ପରିଚିତ ଥାଆନ୍ତି । ଅଧିକାଂଶ ସ୍ଥାନରେ ମହାଳସାଙ୍କର ଦୁଇ ହାତ ଥିବା ଦେଖାଯାଏ ଓ ସେ ଖଣ୍ଡବାଙ୍କର ସାଥିରେ ଘୋଡ଼ା ଉପରେ ବସିଥିବା ଦେଖାଯାଏ ବା ତାଙ୍କ ପାଖରେ ଠିଆ ହୋଇଥିବା ଦେଖାଯାଏ । କିମ୍ବଦନ୍ତୀ ଅସୁର ଓ ଦେବତାମାନେ ଏକତ୍ର କ୍ଷୀର ସାଗର ମନ୍ଥନ   କରୁଥିବା ସମୟରେ ସମୁଦ୍ରରୁ ବାହାରିଥିବା ଅମୃତ ପାତ୍ର ଅସୁରମାନେ ଚୋରୀ କରିନେଲେ । ବିଷ୍ଣୁ ରୂପ ବଦଳେଇ ମୋହିନୀ ରୂପଗତୀ ଆକାର ଧାରଣ କଲେ ଓ ଅସୁରମାନଙ୍କଠାରୁ ଅମୃଟ ନେଇଆସି ଦେବତାମାନଙ୍କୁ ବାଣ୍ଟିଦେଲେ । ସେହି ମୋହିନୀଙ୍କର ମହାଳସା ନାରାୟଣୀ ରୂପରେ ଏଠାରେ ପୂଜା କରାଯାଏ । ଅନ୍ୟ ଏକ କିମ୍ବଦନ୍ତୀ ଅନୁସାରେ ମୋହିନୀଙ୍କୁ ଦେଖି ଶିବ ପ୍ରେମରେ ବିଭୋର ହୋଇଗଲେ । ଶିବଙ୍କର ମର୍ତ୍ତ୍ୟରେ ଖଣ୍ଡୋବା ଅବତାର ନେଲାବେଳେ ତାଙ୍କ ପତ୍ନୀ ହେବାକୁ ମୋହିନୀ ପ୍ରତିଜ୍ଞା କଲେ । ଅନ୍ୟ ଏକ କିମ୍ବଦନ୍ତୀ ଅନୁସାରେ ଶିବଙ୍କର ପତ୍ନୀ ପାର୍ବତୀଙ୍କର ଏହି ମହାଳସା ଅବତାର ହୋଇଥିବା ଜଣାଯାଏ । ନେୱାସାରେ ବାସ କରୁଥିବା ଧନୀ ଲିଙ୍ଗାୟତ   ମହାଜନ ତିମ୍ମାସେଠଙ୍କ କନ୍ୟ ରୂପରେ ମହାଳସା ଜନ୍ମ ଗ୍ରହଣ କରିଥିଲେ । ଖଣ୍ଡୋବା ସ୍ୱପ୍ନରେ ତିମ୍ମାସେଠଙ୍କୁ ଦର୍ଶନ ଦେଇ ଆଦେଶ ଦେବା ଅନୁସାରେ ପାଲି ସ୍ଥାନରେ ମହାଳସାଙ୍କ ସ‌ହ ଖଣ୍ଡୋବାଙ୍କର ବିବାହ ପୌଷ ପୂର୍ଣ୍ଣିମା ଦିନ ସମ୍ପର୍ଣ୍ଣ ହୋଇଥିଲା । ଏହି ଦିବସରେ ସେଠାରେ ଦୁଇଟି ଶିବ ଲିଙ୍ଗ ପ୍ରକଟ ହୋଇଥିଲା । ପାଲିରେ ଏହି ଦିବସ ପାଳନ ନିମନ୍ତେ ବାର୍ଷିକ ମେଳା ପାଳନ କରାଯାଏ । ପୂଜା ସ୍ୱାଧୀନ ଭାବରେ ବା ଗ୍ରାମ ଦେବୀ ଭାବରେ ମହାଳସାଙ୍କର ପୂଜା କରାଯାଏ । ମହାରାଷ୍ଟ୍ରର ପଇଥାନ ଓ ନେବାସାରେ ତାଙ୍କର ମୂଖ୍ୟ ମନ୍ଦିର ଅଛି ଯାହାକୁ ମୋହିନୀରାଜ ମନ୍ଦିର କୁହାଯାଏ । ଗୋଆର ମାର୍ଦୋଲ ସ୍ଥାନରେ ତାଙ୍କର ମହାଳସା ନାରାୟଣୀ ମନ୍ଦିର ଅଛି । କର୍ଣ୍ଣାଟକ, କେରଳ ଓ ଗୁଜରାଟରେ ମଧ୍ୟ ତାଙ୍କର ମନ୍ଦିର ଅଛି । ପଶ୍ଚିମ ଓ ଦକ୍ଷିଣ ଭାରତର ଅନେକ ସ୍ଥାନରେ ସେ କୁଳଦେବୀ ଭାବରେ ପୂଜା ପାଆନ୍ତି ଓ ଏହି ଗୋଷ୍ଠୀମାନଙ୍କର ନାମ ଯଥାକ୍ରମେ ଗୋଡ଼ ସାରସ୍ୱତ ବ୍ରାହ୍ମଣ, କରହଦ ବ୍ରାହ୍ମଣ, ଦେବଜ୍ଞା ବ୍ରହ୍ମଣ, ଭଣ୍ଡାରୀ ଓ ଶିମ୍ପି ଜାତିର ଲୋକ ।
ସ୍ତନ୍ୟପାନ,  (ଇଂରାଜୀ ଭାଷାରେ ବ୍ରେଷ୍ଟଫିଡ/ ବା ନର୍ସିଙ୍ଗ/ ) ଶବ୍ଦ ମହିଳା ସ୍ତନରୁ ଶିଶୁ ଦୁଗଧ ପାନ କରିବାକୁ ବୁଝାଏ  । ଶିଶୁ ଜନ୍ମ ପରେ ପରେ ସ୍ତନ୍ୟପାନ ଆରମ୍ଭ କରିବା ଉଚିତ ଓ ଶୁଶୁର ଇଚ୍ଛା ଅନୁଯାୟୀ ଦେବା ଉଚିତ । ଜୀବନର ପ୍ରଥମ କିଛି ସପ୍ତାହ ପର୍ଯ୍ୟନ୍ତ ଛୁଆକୁ ଦିନ‌କୁ ୮ରୁ ୧୨ ଥର ପିଏଇବା ଉଚିତ । ପ୍ରତ୍ୟେକ ସ୍ତନରୁ ୧୦ରୁ ୧୫ ମିନିଟ ପର୍ଯ୍ୟନ୍ତ ପିଆଯାଏ । ଶିଶୁର ବୟସ ବୃଦ୍ଧି ସ‌ହିତ ସ୍ତନ୍ୟପାନର ଆବୃତ୍ତି କମିଯାଏ । କେତେକ ମାତା ସ୍ତନରୁ ପମ୍ପ ସାହାଯ୍ୟରେ ଦୁଧ ପରବର୍ତ୍ତୀ ବ୍ୟବ‌ହାର ନିମନ୍ତେ ବା ଅନ୍ୟମାନଙ୍କ ନିମନ୍ତେ ବାହାର କରି ଗଚ୍ଛିତ କରି ରଖନ୍ତି । ସ୍ତନ୍ୟପାନ ଉଭୟ ମାତା ଓ ଶିଶୁର ଉପକାର କରେ । ଇନଫ୍ୟାଣ୍ଟ ଫର୍ମୁଲା ଏକ ବ୍ୟବସାୟ ପ୍ରସ୍ତୁତ ଶିଶୁ ଖାଦ୍ୟ ଯାହାର ଅନେକ ଉପକାରୀତା ନାହିଁ । ହିସାବ କରି ଦେଖାଯାଇଛି ସାରା ପୃଥିବୀରେ ପ୍ରତି ବର୍ଷ ଏକ ନିୟୁତରୁ ଅଧିକ ଶିଶୁ ସ୍ତନ୍ୟପାନକରି ବଞ୍ଚି ପାରିବେ । ସ୍ତନ୍ୟପାନ‌ଦ୍ୱାରା ଶ୍ୱାସ‌କ୍ରିୟା ନଳୀ ସଂକ୍ରମଣ ଓ ତରଳ ଝାଡ଼ା ରୋଗ ସଙ୍କଟ କମିଯାଏ । ଏହି ସତ୍ୟ ଉଭୟ ବିକଶିତ ଓ ବିକାଶଶୀଳ ଦେଶମାନଙ୍କ ନିମନ୍ତେ ପ୍ର‌ଯୁଜ୍ୟ । ଅନ୍ୟ ଉପକାର ମଧ୍ୟରେ ଆଜମା, ଖାଦ୍ୟ ଆଲର୍ଜି, ସିଲିଆକ ରୋଗ, ଟାଇପ ୧ ଡାଏବେଟିସ ଓ ଲିଉକେମିଆ ରୋଗମାନଙ୍କ ସଙ୍କଟ କମିଯାଏ । ସ୍ତନ୍ୟପାନ କଲେ ବୋଧଶକ୍ତି ଉନ୍ନତ ହୁଏ ଓ ବଡ଼ ହେଲେ ମୋଟାପା ସମ୍ଭାବନା କମିଯାଏ । କେତେକ ମାତା ସ୍ତନ୍ୟପାନ ନିମନ୍ତେ ଚାପ ଅନୁଭବ କରନ୍ତି, କିନ୍ତୁ ସ୍ତନ୍ୟପାନ ନ କରି ମଧ୍ୟ ପିଲାମାନେ ଉଲ୍ଲେଖନୀୟ କ୍ଷତି ବିନା ସାଧାରଣ ଭାବେ ବଢ଼ିପାରନ୍ତି । ସ୍ତନ୍ୟପାନ କରେଇଲେ ପ୍ରସବ ପରେ ମାଆର ରକ୍ତସ୍ରାବ କମ ହୁଏ, ଜରାୟୁ ସଙ୍କୋଚନ ଭଲ ହୁଏ, ଓଜନ ହ୍ରାସ କମ ହୁଏ ଓ ପ୍ରସବ ପରବର୍ତ୍ତୀ ଅବସାଦ କମ ହୁଏ । ପରବର୍ତ୍ତୀ ଋତୁସ୍ତାବ ସମୟ ବଢ଼ିଯାଏ ଓ ଏହି ଦୁଗ୍ଧ ସ୍ରବଣ ଋତୁରୋଧ   ଫଳରେ ପ୍ରଜନନ କ୍ଷମତା ବିଳମ୍ବରେ ଆସେ । ଦୀର୍ଘକାଳୀନ ଉପକାର ମଧ୍ୟରେ ସ୍ତନ କର୍କଟ, ହୃତପିଣ୍ଡରକ୍ତନଳୀ ରୋଗ ଓ ରିଉମାଟଏଡ ରୋଗ ସଙ୍କଟ କମିଯାଏ । ବଜାର ଶିଶୁଖାଦ୍ୟ ଅପେକ୍ଷା ସ୍ତନ୍ୟପାନ ନିଃଶୁଳ୍କ ଅଟେ । ଛଅ ମାସ ପର୍ଯ୍ୟନ୍ତ କେବଳ ସ୍ତନ୍ୟପାନ କରିବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ ସମର୍ଥନ କରୁଛି । ଏହାର ଅର୍ଥ ଭିଟାମିନ ଡି ବ୍ୟତୀତ ଅନ୍ୟ କୌଣସି ଖାଦ୍ୟ ବା ପାନୀୟ ଦିଆଯାଏ ନାହିଁ । ଏକ ବର୍ଷ ବୟସ ପର୍ଯ୍ୟନ୍ତ ନିରନ୍ତର ସ୍ତନ୍ୟପାନ କରେଇବାକୁ ଉପଦେଶ ଦିଆଯାଏ । ସାରା ପୃଥିବୀରେ ପ୍ରାୟ ୩୮ % ଶିଶୁ ପ୍ରଥମ ୬ ମାସ ଧରି କେବଳ ସ୍ତନ୍ୟପାନ କରନ୍ତି । ଆମେରିକାରେ ୭୫ % ମହିଳା ସ୍ତନ୍ୟପାନ ଆରମ୍ଭ କରନ୍ତି ଓ ୪୩ % ଛଅ ମାସ ପର୍ଯ୍ୟନ୍ତ ସ୍ତନ୍ୟପାନ କରାନ୍ତି । ସ୍ତନ୍ୟପାନ ବନ୍ଦ କରିବାକୁଥିବା ଡାକ୍ତରୀ ଉପଦେଶ ଅତି ଅସାଧାରଣ । ସ୍ତନ୍ୟପାନ ସମୟରେ ଅନେକ ଔଷଧ ଖାଇବାକୁ ମନା କରାଯାଏ ।
କଲ୍ଟିଭେଟର୍ ହେଉଛି ଏପରି ଏକ କୃଷି ଉପକରଣ ଯାହାକୁ ମାଧ୍ୟମିକ କର୍ଷଣ କାର୍ଯ୍ୟରେ ବ୍ୟବହାର କରାଯାଏ
ଫେନସାଇକ୍ଲିଡିନ  (ଇଂରାଜୀ ଭାଷାରେ / ), ଅନ୍ୟ ଏକ ନାମ ଆଞ୍ଜେଲ ଡସ୍ଟ/   ଏକ ଔଷଧ ଯାହାର ମନ-ପରିବର୍ତ୍ତନ ପ୍ରଭାବ ଥାଏ । ଏହା ଯୋଗୁ ହାଲ୍ୟୁସିନେସନ  , ବିକୃତ ଧ୍ୱନି ଶ୍ରବଣ ଓ ହିଂସାପରାୟଣ ବ୍ୟବ‌ହାର  ( ଦେଖାଯାଇପାରେ). ଏହା ଏକ ମନୋରଞ୍ଜନ‌କାରୀ ନିଶାଦ୍ରବ୍ୟ ଯାହାକୁ ଧୂମ୍ର   କରି ନିଆଯାଏ କିନ୍ତୁ ପାଟିରେ  , ନାକବାଟେ ଆଘ୍ରାଣକରି   ବା ଇଞ୍ଜେକସନ   ଆକାରରେ ନିଆଯାଇପାରେ  । ଗଞ୍ଜେଇ   ଓ ଧୁଆଁପତ୍ର   ସ‌ହିତ ମଧ୍ୟ ନିଆଯାଏ । ଏହି ଔଷଧର ପ୍ରତିକ୍ରିୟା   ହେଲେ ରୋଗୀର ବାତ  , କୋମା, ନିଶାଗ୍ରସ୍ତ  , ଆତ୍ମହତ୍ୟାପ୍ରବଣତା ହେବା ଦେଖାଯାଏ । ଔଷଧ ବ୍ୟବ‌ହାର ବନ୍ଦ କଲେ ମଧ୍ୟ ସ୍ମରଣ   ରହେ । ରାସାୟନିକ ଭାବେ ଏହା ଆରିଲସାଇକ୍ଲୋହେକ୍ସିଲାମିନ   ଶ୍ରେଣୀର   ଏକ ଔଷଧ ଓ ଫର୍ମାକୋଲୋଜି   ଅନୁସାରେ ଏହା ଏକ ଡିସୋସିଏଟିଭ ନିଶ୍ଚେତକ   । ପିସିପି ପ୍ରାଥମିକ ଭାବରେ ଏନଏମଡିଏ ରିସେପ୍ଟର ଆଣ୍ଟାଗୋନିସ୍ଟ   ଆକାରରେ କାମ କରେ । ଯୁକ୍ତରାଷ୍ଟ୍ର ଆମେରିକାରେ ଏହି ପିସିପି ବ‌ହୁତ ବ୍ୟବ‌ହାର କରାଯାଏ । ସନ ୧୯୭୦ରେ ଏହାର ବ୍ୟବ‌ହାର ଶିର୍ଷରେ ଥିଲା, ସନ ୨୦୦୫ରୁ ୨୦୧୧ ମଧ୍ୟରେ ଏହି ଡ୍ରଗ ଯୋଗୁ ବିଭିନ୍ନ ଆଶୁ ଚିକିତ୍ସା ବିଭାଗରେ ରୋଗୀ ସଂଖ୍ୟା ବଢ଼ିଯାଇଛନ୍ତି । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୭ରେ ୧୨ ଗ୍ରେଡ ପଢ଼ୁଥିବା ପିଲାଙ୍କ ମଧ୍ୟରୁ ୧% ଓ ୨୫ ବର୍ଷ ବୟସରୁ ଉର୍ଦ୍ଦ୍ୱ ଲୋକଙ୍କ ମଧରୁ ୨.୯% ଲୋକ ଜୀବନରେ କେତେବେଳେ ହେଲେ ଏହା ବ୍ୟବ‌ହାର କରନ୍ତି । ପିସିପି ପ୍ରଥମେ ସନ ୧୯୨୬ରେ ପ୍ରସ୍ତୁତ ହୋଇଥିଲା ଓ ମାର୍କେଟକୁ ସନ ୧୯୫୦ରେ ଏକ ନିଶ୍ଚେତକ   ଔଷଧ ଭାବରେ ଆସିଲା । ସନ ୧୯୬୫ରେ ଏହାକୁ ମାନବ ବ୍ୟବ‌ହାର ପାଇଁ ଓ ସନ ୧୯୭୮ରେ ପଶୁମାନଙ୍କ ପାଇଁ ଏହାର ଅତ୍ୟଧିକ ପାର୍ଶ୍ୱ ପ୍ରତିକ୍ରିୟା ଯୋଗୁ ନିଷିଦ୍ଧ କରାଯାଇଥିଲା । ଏହା ପରେ କେଟାମିନ   ଆବିଷ୍କୃତ ହୋଇ ଅଧିକ ସ‌ହନଶୀଳତା ଯୋଗୁ ନିଶ୍ଚେତକ ଭାବରେ ବ୍ୟବ‌ହୃତ ହେଲା । ଯୁକ୍ତରାଷ୍ଟ୍ରରେ ଅଧୁନା ଏହା ଏକ ନିଷିଦ୍ଧ ଡ୍ରଗ   ଯାହା ସିଡ୍ୟୁଲ ୨ ଡ୍ରଗ   ଭାବରେ ନିଷିଦ୍ଧ ହୋଇଛି । ଏହାର କେତେକ ପରିବର୍ତ୍ତୀତ ସଂସ୍କରଣ ମନୋରଞ୍ଜନ ଓ ଅଣ‌ଡାକ୍ତରୀ କାମରେ ବ୍ୟବ‌ହୃଟ ହେଉଛି ।
ପାଟିଗଣିତ ତଥା ସଂଖ୍ୟାତତ୍ତ୍ୱରେ ଅନ୍ତତଃ ଦୁଇଟି ପୂର୍ଣ୍ଣାଙ୍କର   ଅଣଶୁନ୍ୟ , ଯଥା  'କ'  ଓ  'ଖ'    ଗରିଷ୍ଠ ସାଧାରଣ ଗୁଣନୀୟକ  ( ବା ଗ. ସା. ଗୁ. )ହେଉଛି ସେହି ବୃହତ୍ତମ ଧନାତ୍ମକ ସଂଖ୍ୟା ଯାହାଦ୍ୱାରା ଉଭୟ  'କ'  ଓ  'ଖ'  ବିଭାଜ୍ୟ । ସେହିପରି ଦୁଇରୁ ଅଧିକ ପୂର୍ଣ୍ଣାଙ୍କର ଗ. ସା. ଗୁ. ହେବ ସେହି ବୃହତ୍ତମ ଧନାତ୍ମକ ସଂଖ୍ୟା ଯାହାଦ୍ୱାରା ନିଆଯାଇଥିବା ପ୍ରତ୍ୟେକ ସଂଖ୍ୟା ବିଭାଜ୍ୟ ହେବ । ଗାଣିତିକ ପ୍ରୟୋଗ ପୂର୍ଣ୍ଣାଙ୍କମାନଙ୍କର ଲସାଗୁ ଓ ଗସାଗୁର ଗୁଣଫଳ ହେବ ସଂପୃକ୍ତ ସଂଖ୍ୟାମାନଙ୍କର ଗୁଣଫଳ ।
ମେଲାରସୋପ୍ରୋଲ  (ଇଂରାଜୀ ଭାଷାରେ ) ଏକ ଔଷଧ ଯାହା ଆଫ୍ରିକୀୟ ଟ୍ରିପାନୋସୋମିଆସିସ ରୋଗର ଚିକିତ୍ସାରେ ଦିଆଯାଏ  । ମୂଖ୍ୟତଃ ଟ୍ରିପାନୋସୋମା ବ୍ରୁସେଇ ରୋଡେସିଏନସଦ୍ୱାରା   ହେଉଥିବା ଆଫ୍ରିକୀୟ ଟ୍ରିପାନୋସୋମିଆସିସ ରୋଗର ଦ୍ୱିତୀୟ ସ୍ଟେଜରେ କେନ୍ଦ୍ରୀୟ ସ୍ନାୟୁ ମଣ୍ଡଳ ପ୍ରଭାବିତ ହେଉଥିଲେ ଦିଆଯାଏ । ଟ୍ରିପାନୋସୋମା ବ୍ରୁସେଇ ଗାମ୍ବିଏସନ   ଯୋଗୁ ହେଉଥିବା ରୋଗରେ ଇଫ୍ଲୋରନିଥିନ   ଦିଆଯାଏ । ଏହି ଔଷଧ ଶିରାଭ୍ୟନ୍ତରରେ   ଦିଆଯାଏ । ମେଲାରସୋପ୍ରୋଲର ଅନେକ ପାର୍ଶ୍ୱ ପ୍ରତିକ୍ରିୟା ଅଛି । ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଏନସେଫାଲୋପାଥି  , କାଲୁଆ, ରାସ, ବୃକ୍‌କ ଓ ଯକୃତ ସମସ୍ୟା ଇତ୍ୟାଦି ଲକ୍ଷଣ ଦେଖାଯାଏ । ଗ୍ଲୁକୋଜ ୬ ଡିହାଇଡ୍ରୋଜେନେଜ ଅଭାବ  ( -6- ବା 6 ) ଥିଲେ ଲୋହିତ ରକ୍ତ କଣିକା   ଭାଙ୍ଗିଯିବା ସମ୍ଭାବନା ଥାଏ  । ଗର୍ଭାବସ୍ଥାରେ ଏହାର ପ୍ରଭାବର ଅନୁଶୀଳନ ହୋଇନାହିଁ । ଆଡେନୋସିନ ଟ୍ରାଇଫସଫେଟ   ପ୍ରସ୍ତୁତ କରିବା ନିମନ୍ତେ ପରଜୀବୀ ଆବଶ୍ୟକ କରୁଥିବା ପାଇରୁଭେଟ କାଇନେଜ   ଏଞ୍ଜାଇମକୁ ଏହି ଔଷଧ ଅବରୋଧ କରିଦିଏ । ମେଲାରସୋପ୍ରୋଲ ସନ ୧୯୪୯ରୁ ଚିକିତ୍ସା କ୍ଷେତ୍ରରେ ବ୍ୟବ‌ହାର ହେଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଆଫ୍ରିକୀୟ ଟ୍ରିପାନୋସୋମିଆସିସ ରୋଗ ପ୍ରବଣ ଇଲାକାରେ ଏହା ବିନା ମୂଲ୍ୟରେ ବିଶ୍ୱ ସ୍ୱାସ୍ଥ୍ୟ ସଂଗଠନ ପକ୍ଷରୁ ଦିଆଯାଏ । କାନାଡ଼ା ଓ ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟୀକ ଭିତ୍ତିରେ ମିଳେନାହିଁ । ଯୁକ୍ତରାଷ୍ଟ୍ର ଆମେରିକାରେ ଏହା ସେଣ୍ଟର ଫର ଡିଜିଜ କଣ୍ଟ୍ରୋଲ ଆଣ୍ଡ ପ୍ରେଭେନସନ   ଓ କାନାଡ଼ାରେ ହେଲଥ କାନାଡ଼ା   ସଂସ୍ଥାରେ ଏହା ମିଳେ ।
କୁମାର ଚନ୍ଦ୍ର ବେହେରା  (୬ ଅକ୍ଟୋବର ୧୯୩୯ - ୭ ଜାନୁଆରୀ ୨୦୧୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । କୁମାର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ତାଳଚେର ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୁମାର ଚନ୍ଦ୍ର ବେହେରା ୧୯୩୯ ମସିହାର ଅକ୍ଟୋବର ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବଳଭଦ୍ର ବେହେରା ଓ ପତ୍ନୀଙ୍କ ନାମ ପୁଷ୍ପାଞ୍ଜଳୀ ବେହେରା । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ବିଜ୍ଞାନରେ ଇଣ୍ଟରମିଡିଏଟ୍ । ରାଜନୈତିକ ଜୀବନ କୁମାର ଓଡ଼ିଶା ରାଜନୀତିରେ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ କୁମାର ଚନ୍ଦ୍ର ବେହେରା ୨୦୧୭ ମସିହାର ଜାନୁଆରୀ ମାସ ୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୮ ବର୍ଷ ବୟସ ହୋଇଥିଲା ।
ଆଲୋକୋଡ଼ନ   : ; - - - ;  ' '   ' '  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଇଉରୋପରୁ ମିଳିଥିଲା । ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା ।
ଘୁମୁସର ବିଦ୍ରୋହ (୧୮୧୫-୧୮୫୬)ଏକ ଆଦିବାସୀ କନ୍ଧ ଜନଜାତିର ବିଦ୍ରୋହ  । ଏହା ଓଡ଼ିଶା ଇତିହାସର ଏକ ଗୁରୁତ୍ୱପୂର୍ଣ ଘଟଣା । ଏହି ଆନ୍ଦୋଳନ କେବଳ ରାଜନୈତିକ ଓ ସାମରିକ କାରଣଦ୍ୱାରା ଆବଦ୍ଧ ନୁହେଁ ବରଂ ସାମଜିକ, ଅର୍ଥନୈତିକ, ପ୍ରଶାସନିକ ଓ ଧର୍ମୀୟ କାରଣ ଯୋଗୁଁ ମଧ୍ୟ ସଂଘଟିତ ହୋଇଥିଲା । ଇଁରେଜ ସରକାରଙ୍କ ବିରୋଧରେ ଘୁମୁସର ବିଦ୍ରୋହକୁ ନେତୃତ୍ୱ ନେବାରେ ଯେଉଁ କେତେକ ଦେଶପ୍ରେମୀ ନିଜ ଜୀବନକୁ ଉତ୍ସର୍ଗ କରି ଅମର ହୋଇଛନ୍ତି ତନ୍ମଧ୍ୟରୁ କମଳଲୋଚନ ଦୋରା ବିଷୋୟୀ ଓ ଚକରା ବିଷୋୟୀ ଅନ୍ୟତମ । ବିଦ୍ରୋହର କାରଣ ରାଜନୈତିକ କାରଣ ଘୁମୁସର ବିଦ୍ରୋହ ମୁଣ୍ଡ ଟେକିବାର କେତୋଟି ମୁଖ୍ୟ କାରଣ ମଧ୍ୟରେ ରାଜନୈତିକ କାରଣ ଅନ୍ୟତମ । ଇଁରେଜମାନେ ଏହି ଅଞ୍ଚଳ ଦଖଲ କଲା ପରେ ଜମିଦାରମାନଙ୍କଠାରୁ ଯଥେଷ୍ଟ ଖଜଣା ଆଦାୟ କରିବା ଅଭିପ୍ରାୟ ପୋଷୋଣ କଲେ । ପ୍ରତ୍ୟେକ ଜମିଦାର ଇଁରେଜ ମାନଙ୍କ ଆର୍ଥିକ ଶୋଷଣ ନୀତିରେ ଅଣନିଶ୍ୱାସୀ ହୋଇଯାଇଥିଲେ । ସେମାନଙ୍କର ଉତ୍ତରାଧିକାରୀଗଣ ନିଜର ସ୍ୱତ୍ତ୍ୱ, ମର୍ଯ୍ୟାଦା ଓ ସମ୍ମାନ ଅକ୍ଷୁର୍ଣ ରଖିବା ପାଇଁ ଆପ୍ରାଣ ଚେଷ୍ଟା କରୁଥିଲେ । କିନ୍ତୁ ସମସ୍ତ କ୍ଷେତ୍ରରେ ଇଁରେଜ ମାନଙ୍କ ହସ୍ତକ୍ଷେପ ଓ ଚକ୍ରାନ୍ତ ଯୋଗୁଁ ଲୋକମାନେ ସେମାନଙ୍କୁ ଅବିଶ୍ୱାସ କଲେ, ଆଦିବାସୀମାନେ ସେମାନଙ୍କର ସ୍ୱଧୀନତା, ସ୍ୱାତନ୍ତ୍ର୍ୟ ଓ ଧର୍ମ ବିଶ୍ୱାସ ଉପରେ ହସ୍ତକ୍ଷେପ ଯୋଗୁଁ ବିଦ୍ରୋହୀ ହୋଇଉଠିଲେ । ଇଁରେଜ ମାନଙ୍କ ଖଜଣା ବୃଦ୍ଧି ବ୍ୟବସ୍ଥା ଯୋଗୁଁ ଅଧିକାଂଶ ଜମିଦାର ନିଜର ସୁରକ୍ଷା ପାଇଁ ଅତି ଅଳ୍ପ ଅର୍ଥ ରଖି ଆଦାୟର ଦୁଇ-ତୃତୀୟାଂଶ ଖଜଣା ବାବଦକୁ ଦେଉଥିଲେ । ଆଶୁ କାରଣ ଘୁମୁସର ଜମିଦାରୀକୁ ୧୮୩୬ ମସିହାରେ ଇଁରେଜ ସାମ୍ରାଜ୍ୟ ସହ ମିଶ୍ରଣ କରାଗଲା ।ଏହି ଜମିଦାରୀରେ ଭଞ୍ଜ ରାଜଙ୍କ ପୁନଃ ପ୍ରତିଷ୍ଠାର କୌଣସି ସଂକେତ ନ ଦେଖାଯିବା ଯୋଗୁଁ ଜନ ଅସନ୍ତୋଷ ଇଁରେଜ ମାନଙ୍କ ବିରୋଦ୍ଧରେ ପ୍ରବଳରୁ ପ୍ରବଳତର ହେଲା । ଧର୍ମଗତ କାରଣ ଖ୍ରୀଷ୍ଟିୟାନ୍‌ ପାଦ୍ରୀ ମାନଙ୍କ କାର୍ଯ୍ୟକଳାପ ଫଳରେ ଅନେକ ଆଦିନାସୀଙ୍କ ଧର୍ମାନ୍ତରୀକରଣ ଘୋଷୋଣା ସରଳ ବିଶ୍ୱାସୀ ସ୍ଥାନୀୟ ଆଦିବାସୀମାନଙ୍କ ମଧ୍ୟରେ ତୀବ୍ର ଅଲୋଡନ ସୃଷ୍ଟି କଲା । ତେଣୁ ସେମାନଙ୍କ ଧର୍ମ ବିଶ୍ୱସକୁ ବଜାୟ ରଖିବା ପାଇଁ ବିଦ୍ରୋହର ପନ୍ଥା ଅବଲମ୍ବନ କରିଥିଲେ । କମଳଲୋଚନ ଦୋରା ବିଷୋୟୀଙ୍କ ନେତୃତ୍ୱରେ ଘୁମୁସର ବିଦ୍ରୋହ (୧୮୧୫-୧୮୩୭) କମଳଲୋଚନ ଥିଲେ ଘୁମୁସର ଜମିଦାରୀର ଦୋରା ଅଥବା ମୁଖ୍ୟ ବିଷୋୟୀ ବା ଅଧିକାରୀ  । ସେ ମଧ୍ୟ ମାଳୁଆ କନ୍ଧ ଅଞ୍ଚଳର ମୁଖ୍ୟ ଥିଲେ । ସେ ଘୁମୁସର ରାଜ୍ୟର ସେନ୍ନଧ୍ୟକ୍ଷ ମଧ୍ୟ ଥିଲେ । ସେ ଧନଞ୍ଜୟ ଭଞ୍ଜଙ୍କଦ୍ୱାରା କନ୍ଧମାନଙ୍କ ମୁଖ୍ୟ ରୂପେ ନିଯୁକ୍ତି ପାଇଥିଲେ । ଚକରା ବିଷୋୟୀଙ୍କ ନେତୃତ୍ୱରେ ଘୁମୁସର ବିଦ୍ରୋହ (୧୮୪୪-୧୮୫୬) ପିତା ଶ୍ୟାମ ବିଷୋୟୀ ଓ ପିତୃବ୍ୟ ଦୋରା ବିଷୋୟୀଙ୍କ ଆଦର୍ଶରେ ଅନୁପ୍ରାଣିତ ହୋଇ ଚକରା ବିଷୋୟୀ ଇଁରେଜ ବିରୋଧୀ ପ୍ରସିଦ୍ଧ କନ୍ଧ ନେତାଭାବରେ ପରିଚିତ ହେଲେ  । ସେ ଘୁମୁସର ଅଞ୍ଚଳ ଛାଡି ଅନୁଗୁଳ ଅଞ୍ଚଳରେ ଗୋପନରେ ରହୁଥିଲେ । ୧୮୪୪ ମସିହାରେ ସେ ବୌଦର କନ୍ଧନେତା ବୀର କହ୍ଁରଙ୍କଠାରୁ ନିମନ୍ତ୍ରଣ ପାଇ କନ୍ଧ ବିଦ୍ରୋହରେ ଯୋଗଦେଲେ । ବୀର କହ୍ଁର ଚକରା ବିଷୋୟୀଙ୍କ ପ୍ରଧାନ ସହାୟକ ଓ ଆନୁଗୁଳର ରାଜା ସୋମନାଥ ସିଂହ ତାଙ୍କର ପୃଷ୍ଠପୋଷକ ଥିଲେ ।
ବସଲା, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୨୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
କାକରା ପିଠା ଏକ ଓଡ଼ିଆ ଖାଦ୍ୟ ଯାହା ମଇଦା, ଗୁଡ଼ ଓ ନଡ଼ିଆରୁ ତିଆରି କରାଯାଇଥାଏ । ଏହା ପ୍ରତ୍ୟେକ ଓଡ଼ିଆ ଘରେ ନାନାଦି ପର୍ବପର୍ବାଣିରେ ତିଆରି କରାଯାଇଥାଏ । ୧୮୧୦ ମସିହାରେ ଖଣ୍ଡପଡ଼ା ଗଡ଼ଜାତର ଶାସନ ଭାର ରାଜା ପୁରୁଷୋତ୍ତମ ମର୍ଦ୍ଦରାଜ ନେଇଥିଲେ । ଜଗନ୍ନାଥ ସଂସ୍କୃତି ଜନାଦୃତ କରିବା ଉଦ୍ଦେଶରେ ରାଜାମାନେ ପ୍ରଜାଙ୍କ ଭାବନାକୁ ଆଖିରେ ରଖି ବିଭିନ୍ନ ପୂଜା ପର୍ବାଣିସବୁ ଯୋଡ଼ିଥିଲେ । ସେ ଦଧିବାମନ ଓ ଜଗନ୍ନାଥ ମନ୍ଦିରମାନଙ୍କରେ ପ୍ରଥମଥର ପାଇଁ ପୁର କାକରା ଓ ବସା ଦହି ଭୋଗ ଯୋଡ଼ିଥିଲେ । ଖଣ୍ଡପଡ଼ାରେ ଏହି ଭୋଗ ଅଜିଯାଏ ନିଆରା ପରମ୍ପରା ଭାବେ ପରିଚିତ ହେଉଛି । ଉପାଦାନ ଚାଉଳ ଚୁନା ଗୁଡ଼ ନଡ଼ିଆ ଗୋଲ ମରିଚ, ଅଳେଇଚ/ଗୁଜରାତି, ଲବଙ୍ଗ ତେଲ/ଘିଅ ତିଆରି ପ୍ରଣାଳୀ ପ୍ରଥମେ ପାଣି ଓ ଗୁଡ଼/ଚିନିକୁ ମିଶାଇ ଗରମ କରାଯାଏ ଓ ସେଥିରେ ମଇଦାକୁ ଗୋଳାଯାଏ । ଏହି ପ୍ରକିୟାକୁ ଜନ୍ତଣି କୁହାଯାଏ । ତାପରେ କିଛି ଘିଅ କି ଗରମ କରାଯାଇ ସେଥିରେ ଗୋଲମରିଚ, ଗୁଜରାତି, ଲବଙ୍ଗର ଗୁଣ୍ତକୁ ମିଳାଯାଏ ଏବଂ ପରେ କୋରା ନଡ଼ିଆ ମିଶାଇ କିଛି ସମୟ ଭଜା ଯାଇଥାଏ । ଏହି ଜନ୍ତଣିରୁ ପିଠା ଆକାରରେ ଛୋଟ ଛୋଟ ଗୁଳା ତିଆରି କରାଯାଇ ସେଥିରେ ଭଜା ହୋଇଥିବା ନଡ଼ିଆ ପୁର ମିଶାଇ ପିଠା ଗଢ଼ା ହୋଇଥାଏ ତାପରେ ତାକୁ ଗରମ ତେଲରେ ଛଣା ଯାଏ । ବିଭିନ୍ନ ପ୍ରକାର କାକରା ପିଠା କରାଯାଏ । ସେଗୁଡ଼ିକ ହେଲା; ସୂଜି କାକରା, ଚାଉଳ ଚୂନା କାକରା, ମଉଦା କାକରା, ଅଟା କାକରା, ପୁର କାକରା ଇତ୍ୟାଦି । ଏସବୁର ପ୍ରସ୍ତୁତି ପ୍ରଣାଳୀ ପ୍ରାୟ ସମାନ । ଖଣ୍ଡପଡ଼ା ପୁର କାକରା ଏଇ ପୁର କାକରା ତିଆରି ପାଇଁ ଅଟାର କାକରା କରାଯାଇ ସେଥିରେ ନଡ଼ିଆ ପୁର ଦିଆଯାଏ । ନଡ଼ିଆ ପୁରକୁ ସ୍ୱାଦିଷ୍ଟ କରିବା ପାଇଁ ସେଥିରେ ଚିନି ଓ ଘିଅ ମିଶାଯାଇ ଭଜାଯାଇଥାଏ । ଅଧିକ ସ୍ୱାଦିଷ୍ଟ କରିବା ପାଇଁ ପରେ ସେଥିରେ ଗୋଲ ମରିଚ ଓ କର୍ପୂର ମଧ୍ୟ ପକାଯାଇଥାଏ ।
ଜୟବିଜୟ ଦ୍ୱାର, ବଡ଼ଦେଉଳରେ ଥିବା ଏକ ପ୍ରବେଶ ଦ୍ୱାର ଅଟେ । ଏଠାରେ ପ୍ରତ୍ୟହ  'ଦ୍ୱାରପାଳ ପୂଜା'  କରାଯାଏ । ଅବସ୍ଥିତି ଜଗମୋହନରୁ ଭିତରକାଠ ନିକଟକୁ ଯିବା ପାଇଁ ରହିଥିବା ଦ୍ୱାର ହେଉଛି  'ଜୟବିଜୟ ଦ୍ୱାର'  । ଏହି ଦ୍ୱାରଟି ବିଷ୍ଣୁଙ୍କ ଦ୍ୱାରପାଳ ଜୟ ଓ ବିଜୟଙ୍କ ନାମ ଅନୁସାରେ ହୋଇଛି । ଏହା ମୁଗୁନିପଥରରେ ନିର୍ମିତ । ନାଗବନ୍ଧାଦି କାରୁକାର୍ଯ୍ୟ ନନ୍ଦାବର୍ତ୍ତି ଇତ୍ୟାଦି ଏଥିରେ କରାଯାଇଛି । ଏଠାରେ ମୋଟ ୧୨ଟି ଶିଳାଲେଖ ରହିଛି । ଇତିହାସ ଜୟବିଜୟ ଦ୍ୱାରରେ କପିଳେନ୍ଦ୍ର ଦେବଙ୍କର ପାଞ୍ଚଟି, ପୁରୁଷୋତ୍ତମ ଦେବଙ୍କର ଚାରିଟି, ପ୍ରତାପରୁଦ୍ର ଦେବଙ୍କର ଦୁଇଟି ଓ ଗୋବିନ୍ଦ ବିଦ୍ୟାଧରଙ୍କର ଗୋଟିଏ, ଏପରି ମୋଟ ୧୨ଟି ଶିଳାଲେଖ ରହିଛି । କପିଳେନ୍ଦ୍ରଦେବଙ୍କ ପ୍ରଥମ ଶିଳାଲେଖରେ ସେ କୌଣସି ପଦବୀ ଧାରଣ କରିନାହାନ୍ତି । ଦ୍ୱିତୀୟ ଶିଳାଲେଖରେ ଗଜପତି ଗୋଡ଼େଶ୍ୱର ଓ ତୃତୀୟ ଶିଳାଲେଖରେ ଗଜପତି ଗୌଡ଼େଶ୍ୱର ନବକୋଟି କର୍ଣ୍ଣାଟ କଳବରେର୍ଗଶ୍ୱର ପଦବୀ ଧାରଣ କରିଛନ୍ତି । ତାଙ୍କ ପରବର୍ତ୍ତୀ ସୂର୍ଯ୍ୟବଂଶୀଗଣ ଏପରିକି ଗୋବିନ୍ଦ ବିଦ୍ୟାଧର ମଧ୍ୟ ଏହି ପଦବୀ ବ୍ୟବହାର କରିଛନ୍ତି । କପିଳେନ୍ଦ୍ର ଦେବଙ୍କ ଏକ ଶିଳାଲେଖରେ  "ଲୁଣ ଓ କଉଡ଼ି ଉପରୁ କରଛାଡ଼ ଘୋଷଣା"  ପ୍ରସଙ୍ଗ ରହିଛି । ଅନ୍ୟ ଏକ ଶିଳାଲେଖରେ  "ବିଜୟନଗର ମଲ୍ଲିକାର୍ଜୁନ ସେନାଙ୍କୁ ପରାସ୍ତ କରି ବାହୁଡ଼ା କଟକାଇ  (ପ୍ରତ୍ୟାବର୍ତ୍ତନ ଅଭିଯାନ)ରେ ପୁରୀରେ ବୀର ମଣୋହି କରିବା " ସମ୍ପର୍କିତ ସୂଚନା ରହିଛି । ତୃତୀୟ ଶିଳାଲେଖରେ  "କୃତଘ୍ନ ସାମନ୍ତଙ୍କ ବିରୋଧରେ ଦୃଢ଼ କାର୍ଯ୍ୟାନୁଷ୍ଠାନ"  ପାଇଁ ଘୋଷଣା ରହିଛି । ଚତୁର୍ଥ ଶିଳାଲେଖରେ  "ଠାକୁରଙ୍କୁ ବିଭିନ୍ନ ଅଳଙ୍କାର ଦାନ" ର ସୂଚନା ଦିଆଯାଇଛି । ଗଜପତି ପୁରୁଷୋତ୍ତମ ଦେବଙ୍କ ଏକ ଶିଳାଲେଖରେ  "ଠାକୁରଙ୍କୁ ଅଳଙ୍କାର ଦାନ"  ସମ୍ପର୍କରେ ତଥ୍ୟ ରହିଛି । ଅନ୍ୟ ଏକ ଲେଖରେ  "ବ୍ରାହ୍ମଣଙ୍କ ପ୍ରତି ଉଦାର ଓ ଦୟାଶୀଳ ହେବାକୁ ରାଜାମାନଙ୍କୁ ନିର୍ଦ୍ଦେଶ" ର ବିବରଣୀ ମିଳେ । ପ୍ରତାପରୁଦ୍ରଦେବଙ୍କ ଏକ ଶିଳାଲେଖରେ  "ଜୟଦେବ କୃତ ଗୀତଗୋବିନ୍ଦର ପ୍ରବର୍ତ୍ତନ"  ପାଇଁ ଦୃଢ଼ ନିର୍ଦ୍ଦେଶ ରହିଛି ।
ଗୁଏଫେନେସିନ, ଏକ ବ୍ୟବସାୟୀକ ନାମ ମୁସିନେକ୍ସ, ଏକ ଔଷଧ ଯାହା ଶ୍ୱାସନଳୀରୁ ଖଙ୍କାର ବାହାର କରିବାରେ ସାହାଯ୍ୟ କରିଥାଏ  ଏହା କାଶକୁ ହ୍ରାସ କରେ କି ନାହିଁ ତାହା ଅସ୍ପଷ୍ଟ। ୬ ବର୍ଷରୁ କମ୍ ପିଲାମାନଙ୍କଠାରେ ବ୍ୟବହାର ସୁପାରିଶ କରାଯାଏ ନାହିଁ  ଏହା ପ୍ରାୟ ଅନ୍ୟ ଔଷଧ ସହିତ ମିଶି ବ୍ୟବହୃତ ହୁଏ  ଏହା ପାଟିରେ ଦିଆଯାଏ  ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ନିଦ୍ରାହୀନତା, ଚର୍ମ ରାସ, ଏବଂ ଅଇ ଲାଗିପାରେ  ଗର୍ଭାବସ୍ଥାରେ ଏହା ସଠିକ୍ ଭାବରେ ଅଧ୍ୟୟନ କରାଯାଇ ନ ଥିବାବେଳେ ଏହା ନିରାପଦ ଥିବା ପରି ମନେହୁଏ  ଶ୍ୱାସନଳୀରେ ଥିବା ବ‌ହଳିଅ ଖଙ୍କାରକୁ ତରଳ କରି ଏହା କାମ କରେ ବୋଲି ବିଶ୍ୱାସ କରାଯାଏ  ଅନ୍ତତଃ ପକ୍ଷେ ୧୯୩୩ ମସିହା ପରଠାରୁ ଏହା ଚିକିତ୍ସାଳୟରେ ବ୍ୟବହୃତ ହୋଇଆସୁଛି। ଏହା ଏକ ସାଧାରଣ ଔଷଧ ଏବଂ ବିନା ପ୍ରେସକ୍ରିପସନରେ ଉପଲବ୍ଧ  ଯୁକ୍ତରାଷ୍ଟ୍ରରେ ହୋଲସେଲ ମୂଲ୍ୟ ଡୋଜ ପିଛା ୦.୧୦ ଡଲାରରୁ କମ୍ ଅଟେ। ୨୯୧୭ରେ ଏହା ଯୁକ୍ତରାଷ୍ଟ୍ରରେ ୨୩୪ତମ ସାଧାରଣ ପ୍ରେସକ୍ରିପସନ ଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ ରହିଥିଲା
ଅଷ୍ଟଲକ୍ଷ୍ମୀ କୋଭିଲ ଏକ ହିନ୍ଦୁ ମନ୍ଦିର ଯାହା ଭାରତର ଚେନ୍ନଇରେ ଥିବା ଏଲିଓଟ ସମୁଦ୍ର କୂଳ ଧାରରେ ଅବସ୍ଥିତ । ଏହି ମନ୍ଦିର ସମର୍ପିତ ହୋଇଛି ଲକ୍ଷ୍ମୀଙ୍କୁ ଯିଏ ଆଠଟି ଧନ-ପ୍ରତିରୂପଦାତ୍ରୀ ଅଟନ୍ତି, ଯଥା   ସନ୍ତାନ, ସଫଳତା, ସମୃଦ୍ଧି, ସାହସ, ଧନ, ବିରତ୍ୱ, ଖାଦ୍ୟ ଓ ଜ୍ଞାନ । ଗର୍ଭଗୃହଗୁଡ଼ିକ ଏପରି ତିଆରି ହୋଇଛି, ଯେପରିକି କୌଣସି ସ୍ଥାନକୁ ଦ୍ୱିତୀୟ ଥର ଯିବେନାହିଁ । ନିର୍ମାଣ କାଞ୍ଚି ମଠର ସ୍ୱାମୀ ଶ୍ରୀ ଚନ୍ଦ୍ରଶେଖରେନ୍ଦ୍ର ସରସ୍ୱତୀଙ୍କ ଇଚ୍ଛା ଅନୁସାରେ ଏହି ମନ୍ଦିର ତିଆରି ହୋଇଥିଲା । କାଞ୍ଚି ପେରିୟାଭଙ୍କ ଇଚ୍ଛା ପୂର୍ତ୍ତି ନିମନ୍ତେ ଶ୍ରୀ ମୁକ୍କୁର ଶ୍ରୀନିବାସ ବରଦାଚାର୍ଯ୍ୟ ଏହି କାର୍ଯ୍ୟ ନିମନ୍ତେ ମହାତ୍ମା ସହାୟକ ହୋଇଥିଲେ । ଜଣ ସାଧାରଣଙ୍କ ସହଯୋଗରେ ଜାନୁଆରୀ ୧୯୪୭ ମସିହାରେ ମନ୍ଦିରର ଶୁଭ କାର୍ଯ୍ୟ ସମ୍ପନ୍ନ ହୋଇଥିଲା । ପାଞ୍ଚ ଅପ୍ରେଲ ୧୯୭୬ ମସିହାରେ ଏହି ମନ୍ଦିରକୁ ୪୪ତମ ଗୁରୁ ଅହୋବିଲା ମଠ ବେଦାନ୍ତ ଧେସିକା ୟଥିନ୍ଦ୍ର ମହାଦେଶୀକାନ ସ୍ୱାମୀ ଉତ୍ସର୍ଗ କରିଥିଲେ । ମନ୍ଦିର ମନ୍ଦିରର ଦୈର୍ଘ୍ୟ ୬୫ ଫୁଟ ଓ ପ୍ରସ୍ଥ ୪୫ ଫୁଟ ଅଟେ । ଏହା ସୁନ୍ଦର ବରଦାରାଜ ପେରୁମାଲ ମନ୍ଦିର  (ସୁନ୍ଦର ବରଦାରାଜ ପେରୁମାଲ ମନ୍ଦିର) ଢାଞ୍ଚାରେ ତିଆରି ହୋଇଛି  । ଚାରି ସ୍ତରରେ ଭିନ୍ନ ଭିନ୍ନ ନଅଟି ମନ୍ଦିରରେ ଅଷ୍ଟଲକ୍ଷ୍ମୀଙ୍କର ଆଠ ପ୍ରତିରୂପ ରହିଛି । ଦ୍ୱିତୀୟ ସ୍ତରରେ ଲକ୍ଷ୍ମୀ ଓ ବିଷ୍ଣୁଙ୍କ ମନ୍ଦିର ଅଛି । ସେହି ସ୍ଥାନରୁ ପୂଜା ଆରମ୍ଭ କରାଯାଏ । ତା ପରେ ତୃତୀୟ ଫ୍ଲୋରକୁ ପାହାଚ ଯାଇଛି ଯେଉଁଠାରେ ସନ୍ତାନଲକ୍ଷ୍ମୀ, ବିଜୟଲକ୍ଷ୍ମୀ, ବିଦ୍ୟାୟାଲକ୍ଷ୍ମୀ ଓ ଗଜଲକ୍ଷ୍ମୀଙ୍କ ମନ୍ଦିର ଅଛି । ଆଉ କିଛି ପଦକ୍ଷେପ ନେଲେ ଚତୁର୍ଥ ଫ୍ଲୋରରେ ଧନାଲକ୍ଷ୍ମୀ ମନ୍ଦିର ଅଛି । ସେଠାରୁ ଯାଇ ପ୍ରଥମ ସ୍ତରରେ ଆଦିଲକ୍ଷ୍ମୀ, ଧାନୟାଲକ୍ଷ୍ମୀ ଓ ଧୈର୍ଯ୍ୟଲକ୍ଷ୍ମୀ ମନ୍ଦିର ମିଳିବ । ଦଶାବତାର, ଗଣେଶ, ଧନ୍ୱନ୍ତରୀ, ଗଣେଶ ଓ ଗୁରୁବାୟୋରପପଣ ଦେବତାମାନଙ୍କ ମନ୍ଦିର ମଧ୍ୟ ଦେଖିବାକୁ ମିଳିବ । ନବୀକରଣ ୨୦୧୨ ମସିହାରେ ୭ ନିୟୁତ ଟଙ୍କା ଖର୍ଚ୍ଚ କରି ମନ୍ଦିରର ନବୀକରଣ କରାଯାଇଥିଲା । ଏହା ବ୍ୟତୀତ ଏକ ହିନ୍ଦୁ ପର୍ବ   ପାଳନ କରାଯାଇଥିଲା ଯେଉଁଥିରେ ଅଧିକ ୧.୬ ନିୟୁତ ଟଙ୍କା ଖର୍ଚ୍ଚ ହୋଇଥିଲା । ମନ୍ଦିରରେ ୩୨ଟି ନୂତନ କଳଶ ସ୍ଥାପନ କରାଯାଇଥିଲା ଯାହା ମଧ୍ୟରେ ଏକ ସୁନା ଛାଉଣି ହୋଇଥିବା ୫୫ ଫୁଟ ଉଚ୍ଚର କଳଶ ଥିଲା ।